Suami Belum Dapat Panggilan Haji, Buat Surat Rayuan Ni Untuk Jadi Mahram Isteri!

Buat anda yang sekian lama ternanti-nanti surat panggilan haji, tentunya tidak sabar bilakah detik itu akan menjadi kenyataan.

Apatah lagi bila salah seorang daripada pasangan ditawarkan untuk menunaikan haji.

Tidak hanya menanti dan menunggu semata-mata, sebaiknya anda segerakan untuk menulis surat rayuan untuk dapat diberi perhatian agar dapat pergi bersama-sama.

Tidak tahu cara dan formatnya, di sini Hafizul Hakim ada kongsikannya dan semoga dipermudahkan urusan anda sekeluarga ke tanah suci. Amin…

CONTOH SURAT RAYUAN PERGI HAJI

1. Atas permintaan ramai, saya share surat rayuan haji yang telah saya hantar kepada Tabung Haji pada 29 Januari 2019 sebagai mahram isteri.

Alhamdulillah, saya telah dapat surat tawaran haji pada Jumaat lepas 22 March 2019.

Mudahan asbab perkongsian ini memudahkan urusan kami pergi haji bulan Julai nanti insha Allah.

2. Untuk posting ini saya sertakan dua contoh iaitu:

i) Surat Rayuan suami sebagai mahram (isteri telah dapat tawaran).

ii) Surat Rayuan suami isteri belum dapat surat tawaran. Anak-anak juga boleh menaip ikut format ini untuk ibu bapa mereka.

3. Surat saya simple je. Semoga menjadi panduan buat kawan-kawan semua ya. Perkara paling penting perlu disediakan semasa menaip surat:

a. Nombor Daftar Haji.

Ada ditulis pada surat daftar haji. Kalau tak ingat, anda boleh hubungi Tabung Haji +603-62071919 atau emailkan ke th-info@lth.gov.my. Beritahu nak nombor daftar haji.

b. Kalau belum daftar haji, sila daftar dulu sama ada di Tabung Haji atau melalui perkongsian saya lepas. Baca sini: https://www.facebook.com/590569571/posts/10159137584894572?sfns=mo

Link Tabung Haji: https://www.tabunghaji.gov.my/ms/haji/maklumat-am/pendaftaran-haji-off

c. Yang ada KWSP attach sekali salinan penyata terkini akaun. Mengapa info ini diperlukan? Klik https://www.facebook.com/590569571/posts/10159206886629572?sfns=mo

4. Kemudian surat ini dihantar secara fizikal ke pejabat Tabung Haji terdekat dan hantar salinan pdf ke alamat email Tabung Haji di atas.

Baik, boleh lihat contoh surat saya dan mula menaip sekarang.

5. Surat ini cuma asbab selebihnya kita berdoa bersungguh-sungguh. Tiap malam kita doa solat tahajud dan buat solat hajat setiap malam minta Allah SWT pilih kita.

Saya doakan kawan-kawan semua dijemput dengan mudah dan mulia oleh Allah swt untuk menunaikan haji dengan segera dan sihat ya! Aamin.

Silakan #SHARE untuk panduan masing-masing. Nanti senang nak taip surat.

#Nota: Untuk rayuan haji tahun 2019 telah tutup. Format ini untuk permohonan korang pada tahun 2020, tarikh tutup 1 Rejab tahun depan.

Kalau nak softcopy format microsoft word, kalian boleh masuk telegram channel ni. Klik https://t.me/MrHafizulHakim


Minum Kopi Penyebab Kolestrol Yang Tinggi? Ikuti Penjelasan Dr Ini.

Kebanyakan kita minum kopi setiap pagi. Tetapi bolehkah kopi yang kita minum meningkatkan kolestrol dalam tubuh kita?

Selanjutnya ikuti perkongsian Dr Zubaidi mengenai minuman yang menjadi kegemaran ramai ini.

Kopi O yang kita minum selalunya tidak ada mengandungi kolestrol. Namun begitu ada beberapa jenis kopi boleh meningkatkan tahap Low-Density Lipoprotein (LDL) atau kolestrol jahat. Antaranya French press coffee, Turkish coffee dan espresso.

Peningkatan tahap LDL atau kolestrol jahat dalam tubuh boleh menyebabkan penyumbatan saluran darah. Sementara peningkatan High-Density Lipoprotein (HDL) atau kolestrol baik, bagus untuk tubuh.

Tetapi jumlah kolestrol jahat dalam kopi O walaupun dari jenis yang disebutkan tadi adalah terlalu rendah.

Ramai yang bertanya saya, walaupun mereka kurus tetapi tahap kolestrol jahat masih tinggi. Adakah disebabkan minum kopi setiap?

Sebenarnya yang menjadi masalah adalah faktor keturunan (genetik) yang mempengaruhi tahap kolestrol dalam tubuh kita. Ia menjadi lebih buruk jika kita memilih makanan yang salah. Jadi tahap LDL tidak berkurangan walaupun kita tidak lagi mengamalkan kopi.

Namun tren terbaharu adalah minum kopi dengan penambahan gula yang banyak dan ‘whipped cream’ di atasnya diminum bersama kek dan donut yang manis.

Ini bukan masalah kopi. Masalah peningkatan kolestrol disebabkan oleh kream dan karamel yang tinggi dengan gula dan kalori.

Seolah-olah kita sedang mengambil makanan berat untuk tengahari atau malam. Minuman kopi sebegini mempunyai 50gm atau lebih dan kandungan kalori pula 600 kalori atau lebih.

Apatah lagi diambil bersama kek dan donut yang manis.

Jadi pengambilan kopi O secara sederhana adalah selamat sementara pengambilan kopi dengan gula dan kream, boleh menyebabkan peningkatan kolestrol dalam tubuh.

Sumber: Dr Zubaidi Hj Ahmad


“Tak Cukup Tidur Adalah Realiti” Lepas Bergelar Ibu Barulah Neelofa Percaya Semua Tu

Orang selalu cakap bila dah dapat anak nanti ibu tak boleh tidur nyenyak lagi terutama waktu malam.

Biasanya sebelum mempunyai anak, ramai yang macam tak percaya kata-kata tersebut. Tetapi bila sudah melalui pengalaman tersebut barulah ramai mengakui tak cukup tidur itu adalah realiti.

Rupa-rupanya selebriti terkenal tanahair, Neelofa juga mempunyai tanggapan yang sama. Ummi Muhammad Bilal ini mengakui hal tersebut semasa temubual dalam program Nona terbitan TV3 baru-baru ini.

Ya Allah itu sangat betul ye. I ingat dulu I cakap, propa je orang cakap tidur tak cukup. Pandai-pandailah kena train anak tu.Tapi tidak.

Masalahnya anak ni bukan macam robot yang kita boleh set. Sebab dia macam kena go with flow juga pembesaran anak.

Anak ada fasa-fasa berbeza pembesaran. Masa 1st two month memang tidur bertukar. Lepas tu baru boleh tidur malam dan siang kurang tidur.

Neelofa yang dilihat gemar membaca buku perkembangan bayi ini turut berkongsi ilmu tentang perubahan tumbesaran si comel.

Menurutnya, bayi akan mudah meragam apabila mereka melalui perubahan bulan atau hendak tumbuh gigi.

Jadi, sebagai ibu sememangnya semua itu di luar kawalan dan perlu bersedia untuk melaluinya dengan sabar.

Kalau dia nak tumbuh gigi akan cranky at night. Kalau nak bertukar bulan pun cranky. Kita tak boleh nak control benda tu. Kita kena hadap dengan sabar & tabah sebenarnya.

Ramai pengikut Neelofa meninggalkan komen yang mengakui dan bersetuju dengan kenyataan tersebut.

Kebanyakannya sudah melalui pengalaman yang sama memberitahu itu antara sebab kenapa orang tua-tua pesan masa mengandung tidurlah sepuas-puasnya kerana bila dah dapat anak, ibu kena ucapkan selamat tinggal pada tidur nyenyak.


Suami Ummi Nazeera, Bincang Penggunaan Puting Pada Anak. Menarik Info Perkongsiannya!

Suami kepada pelakon Ummi Nazeera, Dr. Mohd. Izzar Anwari Dato’ Sri Abdul Khani , 30, berkongsi info mengenai penggunaan puting di laman instagramnya.

Petikan seperti berikut:


Tak Mampu Buat Pintu Kabinet, DIY Langsir Table Top Tutup Bawah Sinki. Guna Gam Jer Tetap Kemas & Cantik!

Buat masa skrg,tak mampu lagi nk buat pintu kabinet. Hanya ada table top je,kalau nk letak barang bawah table top tanpa ditutup memg akn nampak bersepah kan. So, sy buat langsir utk table top.

Step untuk Langsir Tabletop:

1: UKUR! First step kena ukur dlu berapa ketinggian n panjang table top. Sebelom g kedai kain,pastikan dah ad ukuran. Kalau nk buat langsir jenis ropol2,lebihkan sikit panjang kain,jgn beli ngam2 soi! Tapi kalau nk buat langsir yg straight je,boleh beli kain ngam2.

2: TENTUKAN MATERIAL! Kain boleh pilih nak jenis yg mcm mana. Cth: kain jenis jersey,kain langsir blackout,kain cotton n etc. Bergantung pada minat masing2. Kalau nk langsir yg jenis flowy/nampak beralun cari kain yg lembut. Kalau sis boleh jahit sendiri,jahit je sendiri,jimat! Kalau x mampu,upah je tukang jahit.

3: VELCRO TAPE! Barang seterusnya yg diperlukan ialah velcro tape (refer gambar). Velcro tape ada dua side,satu side kasar,satu lagi side lembut. Yg kasar kena gam/tampal kt table top. Yg lembut,jahit pada kain. Mana nk dapatkan velcro tape?? Uolsss boleh beli kt kedai2 alat jahitan,kedai barang pengantin,nagoya dll. Sy beli kt nagoya. Harga 1 meter Rm2.50 je,murah kan? Beli ikut ukuran table top rumah uollss ye..n lagi satu tape ni ada banyak saiz,ada yg kecik n ada yg besar. Pilih ikut kesesuaian,jgn kecik sgt,takut x kuat nk tampal pd kain nanti.

4: GAM DUNLOP! Barang seterus nya ialah gam untuk lekatkan tape velcro yg kasar tu pada table top. Ada org guna double tape,tp sy suggest better guna gam Dunlop. InshaAllah boleh menampung berat kain. Tak de lah nanti pakai sekejap,dah jatuh langsir tu 😝 gam ni boleh beli kt kedai hardware. Contoh gambar kt bawah k!

5: Bila da lekatkan bahgian tape velcro yg kasar tu,pastikan gam tu da kering dulu. Tekan2 sket dengan benda yg berat supaya tape tu betol2 lekat. Dah lekat n gam betol2 kering,ambil kain langsir yg dah ditampal tape velcro side lembut/berbulu tu lekatkan pd table top.

Dah SIAP!!!

Mudah kan? Kalau nk letak renda2,riben,lace pon boleh. Ikut ats kreativiti ye. Kalau ada yg x pham comment je dibawah. InshaAllah sy akn cuba membantu dan selamat mencuba guysss 😘


Cantik Dan Mewah! DIY Bingkai Gambar Warna Emas, Wanita Ini Kongsi Caranya.

Tentunya kita semua nak rumah kelihatan cantik. Betul tak? Sebenarnya, hiasan dalam rumah memainkan peranan penting untuk buatkan rumah nampak lebih ceria dan hebat. Tak perlu tunggu miliki rumah mewah, asalkan pandai menghias dengan bajet yang murah rumah tetap cantik dan tampak mewah!

Begitu juga cara wanita ini, dari segi menghias rumah. Sebelum ni, beliau mencari bingkai gambar berwarna gold dan hitam namun tak jumpa warna pilihan hati. Akhirnya beliau buat keputusan hanya membeli bingkai gambar dan cat semula mengikut warna pilihan.

Nak tahu cara beliau. Jom lihat DIY ini.

Simple project last year.. puas cari frame gambar warna gold dan hitam  tak jumpa saiz yang bersesuaian. So sy beli frame kayu dari Kaison dan repaint semula.

Lihat DIY ini.

Bahan:

Frame gambar

Berus

Cat warna gold

Kreatif! Jom buat cara ini. Jimat dan puas hati dapat lihat hasil kerja sendiri.


Kecil-kecil Pun Boleh Kena Diabetes, Jadi Awasi Pemakanan  Anak-anak!

Penyakit diabetes makin tidak mengenal usia, sekiranya dahulu lebih sering kita dengar merupakan penyakit orang tua-tua, namun sekarang anak kecil juga berpotensi mendapat penyakit ini.

Ini sebagaimana perkongsian satu kisah daripada Klinik Dr Muhaimin, siapa sangka anak seawal usia 11 tahun apabila diuji kandungan gula dalam darahnya menunjukkan bacaan hi, iaitu bacaan tinggi yang tidak mampu dibaca oleh alatan tersebut.

Kes seperti ini pasti membimbangkan, bagaimana anak masih kecil boleh mengidap penyakit bahaya seperti itu?

Nak tahu lanjut, ikuti perkongsian dr. ini.

Pesakit perempuan berumur 11 tahun masuk dengan terhuyung-hayang. Fizikalnya seperti pelajar sekolah menengah.

Duduk dengan penuh keletihan.

Pernafasannya cukup laju.

“Masalah apa ni?”

“Demam doktor. Dah 4 hari. Bagi ubat tapi tak kebah.”

Jawab ayah tiri pesakit.

“Takut jadi macam abang dia baru-baru ni.”

“Abang dia sakit apa?”

“Kencing manis. Tinggi sampai tak boleh baca. Umur baru 13 tahun.”

“Abang dia masuk ICU hari tu.”

Suhu badan saya periksa. Normal.

Oksigen dalam darah 98%. Tapi pernafasan pesakit cukup laju.

“Ada muntah-muntah?”

“Ada.”

Gula pun diperiksa.

Itu yang keluar di skrin. Tinggi yang tidak mampu dibaca.

“Mak ayah dia ada kencing manis?”

Soal saya.

“Tak ada”.

“Macam mana boleh kena kencing manis ni. Muda lagi ni.”

“Kuat makan meggi.”

“Air kotak? Air tin?.”

“Ada juga doktor. Puas larang dah. Dia beli senyap-senyap. Bila periksa dalam bilik jumpa la makan yang disorok.”

Pesakit ini berkemungkinan mengalami “diabetic ketoacidosis”.

Ia adalah keadaan kecemasan di mana pesakit mengalami paras glukos yang tinggi dalam darah dengan pernafasan yang cepat serta dalam keadaan keliru atau koma.

Kelewatan mendapatkan rawatan boleh menyebabkan kematian.

Pemakanan dan gaya hidup kita menentukan tahap kesihatan kita pada masa hadapan.

Obesiti, pemakanan kurang sihat dan gaya hidup tidak aktif merupakan isu besar dalam masyarakat kita.

Peningkatan kes penyakit kronik di kalangan kanak-kanak dan remaja sekarang sangat membimbangkan.

Kesihatan kita bergantung kepada apa yang kita makan sekarang.

Kerana itu ada kalam hukama’ berbunyi ; “perut itu ibu segala penyakit.”


“Papa Will See You Soon!”- Tengku Zafrul Kuarantin Kendiri, Sebak Dapat Surat Anak Luah Rindu.

Tidak dinafikan peningkatan mendadak kes Covid-19 kebelakangan pasti merisaukan rakyat Malaysia. Malah, setiap hari boleh dikatakan mencecah angka antara 2000 ke 3,000 kes sehari. Lebih merisaukan jika tidak dibendung kebarangkalian boleh melangkau melebihi 5,000 kes sehari.

Lantaran itu, pada 11 Jan 2021, Perdana Menteri , Tan Sri Muhyiddin Yassin mengumumkan perlaksaan Perintah Kawalan Pergerakan (PKP) untuk tempoh 14 hari bermula jam 12.01 tengah malam, Rabu, 13 Januari 2021 sehingga 26 Januari 2021.

Perintah itu membabitkan tiga peringkat pelaksanaan iaitu PKP ke atas enam negeri iaitu Pulau Pinang, Selangor, Wilayah Persekutuan (Kuala Lumpur, Putrajaya dan Labuan), Melaka, Johor dan Sabah.

PKP Bersyarat (PKP-B) ke atas enam negeri iaitu Pahang, Perak, Negeri Sembilan, Kedah, Terengganu dan Kelantan. Serta PKP Pemulihan (PKP-P) pula akan dilaksanakan bagi negeri Perlis dan Sarawak.

Menyedari akan hal ini, sudah pasti kita akan mematuhi SOP dalam norma baharu, bagi memastikan menjaga keselamatn diri termasuk keluarga tersayang daripada virus ini. Namun, siapa kita untuk menghalang daripada jangkitan virus ini yang merupakan musuh halimunan yang tidak dapat dilihat dengan mata kasar.

Begitulah yang dialami oleh Menteri Kewangan Malaysia kesayangan ramai, Dato’ Sri Tengku Zafrul bin Tengku Abdul Aziz , 47 tahun ini.

Menerusi perkongsian di Instagram miliknya beliau memaklumkan perlu melakukan Perintah Pengawasan dan Pemerhatian di Rumah Kediaman (HSO) ekoran merupakan kontak rapat individu yang positif Covid-19. Selaras dengan peraturan kesihatan, beliau menjalani kuarantin kendiri sehingga 19 Januari ini.

Juga menarik perhatian apabila memuat naik sepucuk surat coretan anak perempuan yang  berusia tujuh tahun. Kata-kata rindu seorang anak yang tidak dapat memeluk ayahnya dalam tempoh kuarantin.

Hari ini, saya mendapat sepucuk surat dari anak perempuan saya, Zahira, yang berumur 7 tahun. Walaupun di rumah, saya tidak boleh bersama keluarga atas faktor kesihatan.

Ingin saya maklumkan bahawa saya merupakan kontak rapat kepada seorang individu yang positif COVID-19.

Saya telah melakukan ujian saringan COVID-19 semalam dan Alhamdulillah, keputusannya negatif. Saya juga telah memulakan Perintah Pengawasan dan Pemerhatian di Rumah Kediaman (HSO) and will be working from Home (WFH) sejak beberapa hari lalu sehingga 19 Januari.

Buat yang diluar sana, mohon doakan kesihatan dan keselamatan kita semua. Stay safe and stay strong. Let’s flatten the COVID-19 curve together!

Papa misses you, too, Zahira! InsyaAllah, Papa will see you soon!

P/S. Buat yang keliru dengan isi surat Zahira, ini kandungannya,

“Papa this is from me. I want to give you this picture because I love you and I miss you so, so, so, so, so, so, so much, more than infinity.

Begitulah corentan yang ditulis sendiri oleh anak perempuannya itu. Tengku Zafrul Abdul Aziz dan pasangannya Raja Datin Sri Johanna Adrina Raja Arshad dikurniakan empat orang anak iaitu Tengku Zahra Jasmina, Tengku Zahira Eusnie, Tengku Zaeem Khalif dan Tengku Zayn Aqeel).

Menjenguk ruangan komen, rata warganet mendoakan kesihatan menteri ini dan keluarganya. Ada juga memuji anak perempuannya seorang yang pandai.

“Allahuakbar. Moga Allah lindungi dan permudahkan segala urusan ya

“Semoga tiada apa2 yg memudaratkan InsyaAllah

“Semoga tengku sihat selalu , menteri kewangan paling hensem dalam sejarah

“She’s so sweet, she must be missing her papa very much. Hang in there Papa Zahira. May Allah SWT keep you safe and all your family safe, aamiin

“Shes so clever. Get well soon sir. And keep strong,” antara komen warganet.

Sumber: tzafrul_aziz


Stress Bila Kulit Muka Terlampau Berminyak, Boleh Selesaikan Dengan Mask Serap Minyak 2 Dalam 1, Confirm Lega!

Stressnya bila cuaca panas, kulit makin berminyak. Muka rasa tak selesa nak bermekap tebal. Lagi pula bila pakai produk yang tak kena dengan kulit, muka naik berjerawat. Makin tambah stress jadinya.

Kulit yang berminyak sememangnya buat kita rasa tidak selesa. Memilih produk-produk di pasaran juga sedikit sukar kerana bimbang kulit muka semakin berminyak.

Selain mengenakan kertas minyak dengan kerap ke muka, pemakanan yang tepat disertai dengan pencucian yang kerap menjadi pilihan untuk mengtasi masalah ini.

Jangan runsing kerana mencuba petua tradisional seperti menggunakan oat yang dapat menyerap minyak adalah langkah bijak dalam mengatasi kulit berminyak.

Cuaca panas macam sekarang ni memang tak best kan. Kulit cepat hitam, mekap luntur cepat sebab berpeluh dan paling tak tahan sekali kulit muka jadi berminyak, melekit dan baunya OMG . Boleh pengsanlah .

Bila dah macam ni, banyaklah masalah kulit akan timbul. Maka terhasilah petua Mask Skrub Serap minyak 2 in 1 ni.

Bahan bahan:
Aloevera
Oat
Beras
Kunyit
Garam
Susu

Masker skrub ni boleh dipakai dimuka dan dibadan tau. So sangat jimat.

Cara pakainya:

1. Bancuh kesemua bahan.

2. Sebatikan dan sapukan dimuka dan badan. Lebih mudah pakai brush masker.

3. Biarkan selama 15 minit.

4. Ambil sedikit air dan gosok (ala ala skrub).

5. Bilas sehingga bersih.

6. Pakai waktu malam sahaja .

7. Buat setiap 3 kali sehari sepanjang cuaca panas.

Kenapa guna 6 bahan ni?
Aloevera – bertindak untuk kurang kesan burn
Oat -serap minyak
Beras -untuk skrub
Kunyit -kawal jerawat/jeragat
Garam -sebagai detox kulit dan buang resdung muka
Susu -memutihkan dan lembapkan kulit /buang lebam bawah mata

Selamat mencuba.


Gelagat Anak-Anak Johan Cuit Hati Peminat. Bahagianya Keluarga Ini

Setiap kali pasangan selebriti Ozlyn dan Johan muat naik entri diinstagramnya pasti gelagat anak-anak mereka mendapat perhatian.

Lebih meriah lagi, apabila gelagat anaknya paling bongsu, Nur Latifah Moleiq Hanania atau Moleiq, sering mencuit hati netizen. Pasangan ini dikurniakan lima cahaya sering memaparkan pelbagai ragam anak.

Terbaru, Ozlyn, muat naik gelagat suaninya dan anak lelakinya Ariq, yang mengusik Moleiq yang tidur nyenyak dengan beralaskan tapak tangan Johan.

Memang terhibur dengan keluarga yang bahagia ini.


“Jangan Mandi Malam, Nanti Paru-Paru Berair!” Betul Ke? Ini Jawapannya

Pantang nampak orang pegang tuala malam-malam nak jejak bilik air, nanti ada orang bersuara, “mandi la malam-malam, nanti paru-paru berair baru tau!”. Pernah dengar tak?

Disebabkan selalu dimomokkan dengan benda macam ni, terus orang percaya bulat-bulat dan mula la sampaikan kat orang lain. Sampaikan ada yang takut lah mandi malam-malam meskipun waktu tu panas gila!

Punca sebenar paru-paru berair

Cecair dalam paru-paru boleh jadi kurang protein (transudative) ataupun kaya dengan protein (exudative).

Transudantive pleural effusion disebabkan oleh cecair yang bocor masuk ke dalam ruang plural akibat daripada peningkatan tekanan di dalam salur darah.

Antara penyebab utama transudative pleural effusion ialah sakit jantung.

Selain itu, exudative effusion pula berpunca daripada saluran darah yang tersumbat ataupun mengalami inflamasi, jangkitan, kecederaan pada paru-paru ataupun tumor.

Pneumonia, tuberkulosis, limfoma dan arthritis boleh sebabkan individu mengalami exudative effusion.

Beberapa jenis ubat-ubatan juga boleh akibatkan paru-paru jadi berair.

Individu yang mempunyai kanser seperti kanser paru-paru dan kanser payudara juga mempunyai risiko yang tinggi untuk menghidap efusi pleural.

Kadang-kadang, cecair tersebut sendiri boleh menjadi malignan (kanser). Selain itu, paru-paru boleh jadi berair disebabkan oleh rawatan kanser seperti kemoterapi.

Antara faktor risiko yang boleh menyebabkan peparu berair termasuklah:

1. Merokok dan minum minuman keras.
2. Tekanan darah tinggi.
3. Pernah terdedah kepada asbestos.

Tidak ada lagi bukti yang mengaitkan mandi malam dengan peparu berair. Malah, mandi pada waktu malam terbukti boleh membuatkan anda tidur dengan lebih nyenyak!

Kenali simptom paru-paru berair

Individu yang mengalami peparu berair mungkin akan alami simptom berikut:

# Sesak nafas.
# Batuk kering.
# Rasa ketat pada kawasan dada.
# Tidak boleh berbaring.
# Tidak boleh bersenam.
# Kerap rasa tidak sihat.

Namun, bukan semua pesakit yang mengalami peparu berair mengalami simptom yang sama seperti di atas.

Jika anda rasa tidak selesa pada kawasan dada, segeralah berjumpa doktor untuk rawatan lanjut.

Boleh ke air masuk ke dalam peparu disebabkan mandi malam?

Setakat ini, tidak ada lagi bukti kukuh yang boleh mengaitkan mandi malam dengan paru-paru berair.

Seperti yang digariskan di dalam artikel di atas, individu yang mempunyai kanser, sakit jantung, pneumonia, ataupun tuberculosis merupakan antara yang berisiko untuk mendapat paru-paru berair.

Jika anda mempunyai masalah kesihatan berikut, anda boleh elak paru-paru berair dengan cara:

1. Jangan merokok
Merokok boleh menambah risiko anda untuk mendapat penyakit jantung, kanser dan sebagainya. Jika anda tidak mampu untuk berhenti sendiri, cuba dapatkan nasihat daripada pakar.

Anda juga boleh melawat Klinik Berhenti Merokok yang terletak di hospital-hospital besar seluruh negara.

2. Makan makanan yang sihat
Amalkan makan makanan yang sihat dan berkhasiat. Elakkan makanan tinggi kandungan gula, garam dan berlemak.

3. Pantau kadar kolesterol dalam darah
Kadar kolesterol yang tinggi dalam darah boleh membuatkan anda menghidap pelbagai jenis penyakit termasuklah penyakit jantung dan juga kanser.

Dengan cara mengubah gaya hidup, anda boleh menurunkan kadar kolesterol dalam darah.

Kesimpulan

Mandi pada waktu malam tidak mungkin menjadi punca paru-paru berair. Berdasarkan artikel di atas, sakit kanser, sakit jantung dan lain-lain merupakan punca sebenar penyakit ini.

Tidak ada masalah untuk mandi malam. Malah, mandi waktu malam amat digalakkan terutama sekali untuk menghilangkan rasa stres setelah seharian berkerja.

Selepas ini, sebelum anda percaya apa-apa kenyataan yang tidak masuk akal, buat kajian terlebih dahulu ya!


Pilih Makanan Banyak Serat, Cegah Penyakit Kronik. Dr Ini Beri Jawapan.

Banyak makanan yang dijual sebagai makanan kesihatan sekarang melabelkan makanan itu sebagai tinggi serat.

Kita selalunya agak keliru mengenai fakta ini kerana pemahaman kita perihal kelebihan serat kepada kesihatan masih terbatas.

Nak tahu lebih lanjut ikuti perkongsian Dr Zubaidi Haji Ahmad.

Sebenarnya, terdapat banyak kajian menunjukkan kelebihan pengambilan serat secukupnya setiap hari mampu mencegah pelbagai penyakit kronik.

Serat sebenarnya adalah bahan karbohidrat iaitu selulos yang terdapat dalam tumbuhan yang biasanya tidak boleh dihadam oleh sistem penghadaman dan akan dikeluarkan semula di dalam najis kita.

Ia terbahagi kepada jenis boleh larut dan tak boleh larut. Serat yang tidak larut boleh kita lihat dalam sayur-sayuran dan buah-buahan dan jenis serat boleh larut adalah seperti pektin, inulin dan beta glukan.

Makanan yang tinggi serat adalah seperti beras perang, tepung gandum serat penuh (wholegrain), oat, kekacang, sayur-sayuran dan buah-buahan.

Kajian mencadangkan pengambilan serat sekurang-kurangnya 30 hingga 32 gram setiap hari cukup untuk memberikan faedah kesihatan dengan mengurangan risiko penyakit seperti diabetes jenis 2, sakit jantung koronari, darah tinggi, strok dan kanser.

Kajian menunjukkan pengambilan serat yang cukup membantu mengawal paras kolesterol, menurunkan tekanan darah tinggi, mengawal paras glukosa darah, meningkatkan sensitiviti insulin kepada sel tubuh dan mengurangkan masalah keradangan mikro yang menyebabkan masalah pengerasan saluran darah atau atherosklerosis.

Kajian menunjukkan pengambilan serat yang tinggi membantu melawaskan pembuangan air besar dan mencegah masalah sembelit. Ini kerana serat meningkatkan kadar pergerakan usus dan melancarkan sistem penghadaman makanan dalam usus.

Kajian juga menunjukkan pengambilan serat yang tinggi mencegah penyakit buasir dan kanser usus yang berpunca daripada masalah sembelit kronik.

Pengambilan serat yang tinggi dalam pemakanan juga membantu mengawal berat badan selain mengurangkan obesiti. Kajian menunjukkan makanan karbohidrat berserat tinggi juga mempunyai indeks glisemik yang lebih rendah dan akan membantu mengawal paras glukosa darah dengan lebih baik di samping mengurangkan kolesterol yang tinggi.

Dalam satu kajian meta analisis di Eropah dan Amerika Utara membabitkan sejuta peserta menunjukkan penurunan risiko kematian akibat penyakit kronik sebanyak 10 peratus dengan setiap peningkatan 10gram serat setiap hari.

Dalam satu kajian yang diterbitkan dalam jurnal perubatan pada 2013 melaporkan setiap tujuh gram lebihan serat yang dimakan setiap hari akan menurunkan risiko penyakit strok sebanyak tujuh peratus. Jumlah tujuh gram serat ini adalah seperti pengambilan sayur-sayuran dan buah-buahan sebanyak dua hidangan tambahan setiap hari.

Satu lagi kajian yang diterbitkan dalam jurnal perubatan 2014 pula menunjukkan pengambilan tambahan 10 gram serat boleh larut berkaitan dengan pengurangan risiko 15 peratus kematian akibat penyakit kronik secara umum.

Kajian juga menunjukkan seseorang yang mengambil serat paling tinggi mengurangkan risiko 25 peratus kematian akibat penyakit kronik seperti sakit jantung, kanser dan strok untuk 10 tahun mendatang berbanding dengan seseorang yang sangat kurang mengambil serat dalam pemakanan seharian mereka.

Serat juga penting untuk kesihatan kerana ia menjadi makanan utama kepada bakteria baik atau probiotik dalam usus kita.

Kuman baik probiotik membantu meningkatkan imuniti atau sistem pertahanan antibodi tubuh kita. Oleh itu, secara tidak langsung serat membantu dalam mengekalkan tahap imuniti tubuh yang terbaik.

Kadar pengambilan serat sebanyak 30 gram sehari cukup untuk membekalkan makanan kepada bakteria baik dalam usus dan membantu perkembangan baik bakteria di dalam usus kita.

Masyarakat kita sekarang amat rendah pengambilan serat dalam pemakanan seharian kerana pengambilan sayur-sayuran dan buah-buahan yang amat rendah.

Kita selalu lebihkan pemakanan karbohidrat rendah serat seperti nasi putih, roti putih dan makanan proses berasaskan tepung gandum putih yang amat rendah seratnya.

Kajian Universiti Harvard menunjukkan pengambilan sayur-sayuran dan buah-buahan yang cukup dalam hidangan kita adalah sebanyak 50 peratus daripada jumlah makanan dalam pinggan setiap hidangan yang kita makan setiap hari.

Kita perlu banyak mengambil makanan yang tinggi serat setiap hari dengan cara makan lebih banyak buah-buahan dan sayur-sayuran di samping pengambilan makanan tinggi serat seperti beras perang, roti gandum berserat penuh, oat dan sebagainya.

Makanan tinggi serat seperti buah-buahan dan sayur-sayuran juga mengandungi pelbagai khasiat lain seperti vitamin, mineral, antioksidan dan enzim yang amat baik untuk kesihatan.

Terdapat beribu kajian menunjukkan kelebihan pengambilan buah-buahan dan sayur-sayuran mengekalkan kesihatan dengan lebih baik dan mencegah pelbagai penyakit kronik dan di antara punca utama kelebihan ini adalah kerana kandungan seratnya yang sangat tinggi.

Sumber. Dr Zubaidi Hj Ahmad

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Sewa Satu Panggung Untuk Kejutan, Konsistensi Sambutan Ulang Tahun Syafiqah Aina Selama 11 Tahun Sekali Lagi Meraih Perhatian Ramai

Sebut sahaja pasal kejutan, mesti ramai yang suka terutamanya kaum wanita. Tidak kiralah kejutan apa – apa sekali pun, pasti akan rasa bahagia jika menerimanya. Bila dah berkahwin, sudah pasti isteri akan menerima kejutan yang banyak, tidak kurang juga suami.

Kejutan yang diberi tidak semestinya berupa bentuk dalam mata wang ataupun benda. Masa yang diluangkan juga merupakan salah satu bentuk kejutan untuk pasangan. Yang paling penting, usaha dan konsistensi yang ditunjukkan dalam menyalurkan rasa cinta antara pasangan.

Seperti yang sedang tular di media sosial baru – baru ini, selebriti Hafiz Mahamad sekali lagi menjadi perhatian apabila cara beliau menyambut ulang tahun isterinya, Syafiqah Aina.

Untuk pengetahuan, Hafiz Mahamad tidak pernah gagal untuk menyambut ulang tahun isteri tercinta setiap tahun. Tahun 2023 merupakan sambutan kali ke – 55 yang dilakukan oleh beliau demi kebahagiaan isterinya.

“Abang taknak hadiahkan perkara yg awak mampu beli, tp abang akan beri apa yg tak mampu awak beli.

“Saya sewa 1 panggung wayang semalam ada sebab, mungkin dia pernah menginginkan kehidupan seperti watak atau apa cerita dalam wayang / drama.” kata Hafiz Mahamad menerusi postingnya di Instagram.

“Saya hadiahkan 1 documentary pada dia. Ya Allah, tujuan saya, saya nk dia tahu tanpa dia sedar banyak dh kebaikan yg dia buat. Orang kata, “Baik kita, biar orang ceritakan. Dalam documentary tu, banyak kebaikan yg mereka ceritakan ttg awak”

Menurut Hafiz, menunaikan haji bersama – sama ibu bapanya merupakan satu impian yang sangat diinginkan oleh isterinya. Jadi, visa haji dijadikan satu kejutan yang sangat tidak ternilai untuk sambutan ulang tahun isterinya kali ini.

“Dari tahun lepas lagi, Aina kata teringin sangat nk bawa mama ayah pergi haji. Kami usahakan tahun ni sama sama & saya tak sangka Visa lulus 3-4 hari sebelum Birthday Aina.”

“Saya sembunyikan berita ni untuk bagitahu pada hari Birthday Aina. MasyaAllah, ini semua sebab awak terlalu baik Ainaa. Tahniah sayang”. Kata Hafiz Mahamad.

Untuk rekod, Hafiz Mahamad telah mengahwini Syafiqah Aina pada 24 November 2017 dan dikurniakan dua orang cahaya mata bernama Raisya Arisa dan Rayqal Arees.

Sumber: Instagram Hafiz Mahamad

Baca artikel menarik lain di sini:


Ini Sebabnya Kenapa Sesi ‘Bedtime stories’ Waktu Terbaik Untuk Nasihati Anak. Ibu-Ibu Kena Baca Ni!

‘Bedtime story’ merupakan sesi ibu bapa membaca buku cerita atau berkongsi kisah-kisah menarik mahupun kisah tauladan kepada anak-anak sebelum mereka tidur. Sesi ini penting dan menjadi lebih bermakna kerana ia melibatkan hubungan emosi diantara anak-anak dan ibu bapa.Jalinan erat dan kualiti masa bermasa anak-anak pasti dapat dimanfaatkan ketika sesi bedtime stories ini.

Namun, jika tidak pernah lakukan ‘Bedtime stories’ dengan anak-anak,baik mulakannya dari sekarang.Ini kerana waktu masuk ke bilik tidur adalah waktu minda kita mula relaks berbanding waktu lain. Begitu jugalah pada anak. Suasana bilik yang samar-samar serta pengudaraan yang selesa akan membuatkan emosi anak-anak juga lebih tenang. Gelombang otak pula berada pada gelombang Alpha yang lebih baik untuk saranan positif dalam menasihati anak-anak.

Menerusi perkongsian Asrulnizam Abas, beliau berkongsi perkara yang Ibu Bapa boleh lakukan ketika sesi ‘Bedtime stories’ ini.

Berceritakan kisah pendek yang kurang dari 10 minit. Sebab biasanya kita masuk bilik pun tak terus tidur. 10 hingga 15 minit juga baru boleh lena. Ceritakan sahaja kisah rasul, kisah nabi asalkan ada value positif yang diterapkan. Sebenarnya bukan cerita yang nak disampaikan, tapi nilai dari cerita.

Di hujung sebelum tidur, berikan penerapan kepada nilai diri supaya anak-anak faham tentang konklusi kepada apa jua cerita dan ilmu yang kita cuba terapkan. Lepas ending cerita, terus baca doa tidur bersama mereka. Peluk dan cium mereka dengan ikhlas.

2.Ajarkan doa

Doa yang mula-mula lekat pada minda anak saya adalah doa tidur walaupun ada banyak doa lain saya ajarkan. Kenapa begitu? Seperti yang saya bagitau, waktu tersebut lebih fokus dan bertenang jadi mereka lebih cepat ingat. Ajarkan juga doa lain bila anak anda dah pandai doa tidur. Jika 1 bulan satu doa, satu tahun dah 12 doa. Banyak tu.

Yang ni adalah yang selalu saya buat. Sebab kekadang rasa kekok nak bercerita, jadi saya suka sharing berkaitan sains atau maklumat waktu nak tidur. Contoh; “Man, tahu tak kenapa telinga gajah sangat besar?” So anak-anak akan mula menjawab. Jika salah biarkan sahaja. Kemudian saya akan terangkan jawapan supaya mereka faham.

4.Rasionalkan situasi

Biasanya satu hari kita akan ada marah-marah pada anak kita. Percayalah, ini selalu kita buat. Dan selalu ya waktu marah kita sendiri tak rasional dan tak boleh jelaskan kepada mereka dengan baik. Jadi, waktu ini adalah waktu paling sesuai untuk rasionalkan situasi negatif yang berlaku pada hari tersebut.

Yang penting, 10 minit, tetapkan value. Buat ulangkali.

Semoga bermanfaat

Sumber Facebook: Asrulnizam Abas


“Anak Baru 6 Bulan, Tak Sangka Bapanya Pergi Terlalu Awal.” Sempat BerwhatsApp, Gambar Swafoto Kiriman Terakhir Arwah Pada Isteri

Isteri  Allahyarham Mejar Mohd Zahir Armaya, pegawai komando 11 Rejimen Gerup Gerak Khas yang maut terkena tembakan ketika demonstrasi latihan di Kem Lok Kawi, Sabah tidak menyangka perbualan menerusi aplikasi Whatsapp pagi tadi menjadi perbualan terakhir antara mereka.

Malah Nourshafinar Harun berkata, dia sebak apabila mengenangkan dalam perbualan itu pada 8.15 pagi, suaminya sempat menghantar gambar swafoto dirinya sebelum mengadakan demonstrasi itu.

Katanya, arwah seorang yang positif dan seperti biasa berhubung dengannya sama ada sebelum atau selepas latihan dijalani tanpa menunjukkan sebarang tanda pelik.

“Namun tak sampai sejam, saya terima panggilan memaklumkan arwah meninggal dunia terkena tembakan ketika melakukan demonstrasi berkenaan. Saya tak sangka itulah gambar swafoto terakhir diterima daripada arwah,” katanya.

Menurutnya, kali terakhir dia berjumpa arwah lebih seminggu lalu ketika menghantarnya ke lapangan terbang untuk menaiki penerbangan ke Sabah.

Menurut Nourshafinar, dalam keadaan anaknya yang baru berusia enam bulan, dia merasakan ini dugaan berat buat mereka.

“Anak kami baru saja berusia enam bulan, saya sangat-sangat tak sangka bapanya pergi terlalu awal,”luahnya.

Sementara itu,ibu arwah memberitahu, pagi sebelum Mohd Zahir melakukan aksi demonstrasi di Kem Lok Kawi, Kota Kinabalu, beliau sempat memaklumkan kepada ibunya, Rusunjan Mohamad, 57, akan ke pasar membeli cenderahati buat isteri dan anaknya, terlebih dahulu.

Selain itu, arwah juga memaklumkan persembahan hari ini adalah show (persembahan) terakhirnya apabila menghubungi Rusunjan menerusi WhatsApp pada 7 pagi.

“Saya sangat gembira kerana malam ini akan dapat bertemu dengannya dan saya sudah ke pasar untuk membeli bahan masakan kerana kami akan buat jamuan keluarga.

“Namun ketika berada di pasar, saya terima panggilan daripada pejabat Kem Lok Kawi memaklumkan kejadian yang menimpa anak saya.

“Ia sangat mengejutkan tetapi sebagai ibu, saya reda dengan apa yang berlaku. Saya sebenarnya berharap dia dikebumikan di sini tetapi atas permintaan isterinya, kami bersetuju untuk pengebumian di Perak,” katanya.

Rusunjan berkata, sepanjang seminggu anak sulung daripada tiga beradik itu di Kota Kinabalu, mereka tidak berkesempatan untuk bertemu dan hanya berhubung menerusi WhatsApp dan panggilan telefon.

“Beberapa kali juga saya beritahu dia mahu bertemu di Kem Lok Kawi namun, arwah memaklumkan dia sangat sibuk dan berjanji akan pulang ke rumah hari ini selepas selesai tugasan,” katanya.

Allahyarham maut terkena tembakan dalam demonstrasi di Kem Lok Kawi, Kota Kinabalu Sabah, hari ini.

Arwah yang bertugas di Kem Sungai Udang, Melaka adalah anak kepada pelakon, AR Badul. Arwah menghembuskan nafas terakhir di Hospital Queen Elizabeth pada 9.28 pagi tadi

Sumber: Harian Metro


“Luluh Hati Bila Icha Mengadu Ibu…Sakit.” Ibu Kongsi Derita Leher Anak Makin Besar, Susah Nak Makan & Nafas

Hati ibu mana yang tak pilu setiap kali mendengar rintihan sakit si kecil. Sedih hati hanya Tuhan yang tahu apabila anak mengadu dan merengek setiap kali terjaga dari tidur.

Itulah penderitaan yang ditanggung adik Nur Falisya Mardina Fahme Ridzuan (Ica) yang menghidap penyakit cystic hygroma iaitu gejala abnormal yang terjadi pada leher atau kepala bayi.

Ibunya Nur Atekah Mohd Yusof berkata, bahagian leher kiri anaknya yang berusia setahun itu membengkak serta mengandungi cecair atau air bisa dalam badan yang sepatutnya keluar melalui najis.

“Luluh hati saya apabila Icha mengadu ‘Buuu, akit.. (Ibu.. sakit), malah dia kerap merengek dan terjaga dari tidur kerana tidak selesa dengan lehernya yang besar,” kata Nur Atekah Mohd Yusof, 23.

Nur Atekah adalah ibu kepada Nur Falisya Mardina Fahme Ridzuan atau nama manjanya Icha berusia setahun sembilan bulan di Lumut, yang menghidap penyakit cystic hygroma iaitu gejala abnormal yang terjadi pada leher atau kepala bayi.

Menurut Nur Atekah, leher kiri anaknya itu membengkak dan mengandungi cecair atau air bisa dalam badan yang sepatutnya keluar melalui najis, namun sebaliknya terkumpul di leher.

“Saya perasan ada kelainan pada leher Icha selepas melahirkannya dan dia ditahan di wad penjagaan intensif untuk bayi (NICU) Hospital Seri Manjung, selama tujuh hari.

“Icha kemudian dipindahkan ke Hospital Raja Permaisuri Bainun (HRPB) Ipoh dan didapati cystic hygroma ketika berusia hampir tiga bulan sebelum dirujuk ke Hospital Kuala Lumpur (HKL),” katanya lagi.

Menurut Nur Atekah, benjolan di leher anaknya itu semakin serius dan pemeriksaan imbas CT, bulan lalu, menunjukkan saluran makanan dan pernafasan Icha semakin terhimpit berikutan keadaan lehernya yang semakin membesar.

“Kalau ikutkan pembedahan akan dijalankan pada usia dua tahun ke atas tetapi keadaan Icha semakin serius dan pembedahan akan dibuat untuk membuang cecair itu di HKL, 21 Oktober ini.

“Saya dimaklumkan pembedahan ini berisiko serta boleh beri kesan kepada suara dan saraf tetapi sebagai ibu saya tak sanggup lihat anak berada dalam keadaan begitu, malah lehernya akan semakin membesar nanti.

“Sebab itu saya dan suami (Fahme Ridzuan Zulqarnil, 28) mahu Icha menjalani pembedahan dan kami juga mula menyimpan wang sebagai persediaan termasuk kos ulang-alik ke sana nanti,” katanya yang memaklumkan suaminya hanya bekerja sebagai operator kilang di Segari.

Nur Atekah berkata, tidur malam anaknya kini kerap terganggu kerana tidak selesa dengan keadaan lehernya itu sehingga menangis dan kadang-kadang bernafas menggunakan mulut.

“Hampir setiap malam setiap 15 minit dia akan terjaga dan tidur semula selepas diberi susu dan berulang sehingga pagi. Dia nak telan makanan juga agak sukar,” katanya.

Menurutnya, biarpun begitu, Nur Falisya Mardina seorang yang aktif serta suka berkawan dan berharap pembedahan anaknya itu berjalan lancar.

“Saya mahu lihat dia membesar dengan sihat seperti kanak-kanak normal lain, saya sedih melihat dia dijauhi dan dipandang pelik segelintir kanak-kanak ketika bermain di taman kerana keadaannya itu,” katanya.

Orang ramai yang ingin membantu boleh menyalurkan sumbangan melalui akaun Agrobank bernombor 2005351000103289 atas nama Nur Atekah Mohd Yusof.


Cara Yang Setiap Isteri Lakukan Terhadap Suami.Barulah Bahagia Rumahtangga

Sesungguhnya Isteri yang solehah adalah idaman setiap suami yang soleh.

Bila suami memandangnya terasa sejuk di hati suaminya itu dan terbina rasa kasih dan sayang.

Bila suaminya berada diluar rumah, suaminya itu akan teringat akan kebaikan akhlak isterinya dan layanan istimewa yang diterima dari isteri yang tercinta.

Ketika si suami mencari rezeki, si isteri sentiasa berpesan;
“Abang, carilah rezeki yang halal dan baik, tolonglah jaga hak kami. Kami boleh sabar jika tidak cukup makan, tetapi kami tidak sabar dan tidak mampu nak menanggung azab dari Allah.”

Begitulah seorang isteri yang solehah. Nikmat yang terbesar bagi seorang lelaki di atas dunia.

APA SIFAT ISTERI YANG SOLEHAH?

1.Tunduk kepada perintah Allah SWT, terus-menerus dalam ketaatan kepada-Nya dengan banyak melakukan ibadah seperti solat, puasa, bersedekah, dan selainnya. Membenarkan segala perintah dan larangan-Nya.

2.Selalu kembali kepada Allah SWT dan bertaubat kepada-Nya sehingga lisannya sentiasa dipenuhi istighfar dan zikir kepada-Nya. Sebaliknya dia jauh dari perkataan yang tidak bermanfaat dan membawa dosa seperti dusta, ghibah, namimah, dan lainnya.

3.Mentaati suami dalam perkara kebaikan bukan dalam bermaksiat kepada Allah SWT dan melaksanakan hak-hak suami sebaik-baiknya.

4.Menjaga dirinya ketika suami tidak berada di sisinya. Dia menjaga kehormatannya dari tangan yang hendak menyentuh, dari mata yang hendak melihat, atau dari telinga yang hendak mendengar. Demikian juga menjaga anak-anak, rumah, dan harta suaminya.

Tulisan Dato Dr. Abdul Basit Abdul Rahman di dalam buku Rahmat Allah Tidak Pernah terhenti. M/S 45

#RahmatAllahTidakPernahTerhenti

Sumber: Mohd Azli Ali


Telinga Pun Boleh Cuci Dengan Doktor Untuk Elak Cedera. Take Note Peringatan Ini.

Telinga merupakan salah satu panca indera manusia yang berfungsi untuk mendengar. Kerana itu, kesihatan telinga sangat penting untuk dijaga. Tapi tak ramai yang prihatin tentang penjagaan telinga. Malah ada juga yang membersihkan telinga dengan cara yang salah di rumah.

Persoalan mengenai membersihkan sendiri telinga di rumah dijelaskan oleh Dr ini menerusi facebooknya.

IKUTI PERKONGSIAN INI.

Ramai yang bertanya saya, perlu ke telinga kita ni dibersihkan sendiri di rumah?

Jawapannya tidak perlu.

Anda hanya perlu bersihkan menggunakan lap yang bersih pada bahagian cuping telinga dan luaran sahaja.

Perlukah menggunakan alat seperti cotton bud atau besi pengorek? Sekali lagi, tidak perlu.

Tabiat ini hanya akan mendatangkan risiko kecederaan kepada salur telinga anda dan boleh menyebabkan risiko jangkitan pada telinga serta boleh mengakibatkan ear wax lebih masuk ke dalam. Ia bukan membantu, tetapi menambah terukkan keadaan!

Apa yang perlu dibuat?

Cuci Telinga

Kami akan lakukan pemeriksaan dan beritahu bahawa telinga anda perlu dicuci di hospital atau klinik.

Atau boleh dirawat dengan ubat titis sahaja.

Fungsi Ear wax

Apa fungsi cerumen ini?

1. Ia akan membentuk lapisan asid ‘acidic coat’ yang mengandungi lysozyme. Ia penting untuk mencegah jangkitan kuman bakteria dan fungal.

2. Ear wax atau lilin telinga mengandungi juga lapisan lipid ‘lipid-rich cerumen’. Ia bersifat hydrophobic dan mencegah pengumpulan air terlalu banyak daripada meresap ke salur telinga.

3. Cerumen juga berfungsi menghalang segala kotoran dan bendasing dari luar.

Di hospital, kami akan menggunakan beberapa alatan dibantu mikroscop atau otoendoskop untuk melihat dengan jelas struktur di dalam telinga. Risiko kecederaan adalah amat rendah. Lebih selamat.

Kalau ada jalan yang lebih selamat, mengapa memilih untuk membahayakan diri?

Jangan lupa kongsi tulisan ini kepada ahli keluarga anda yang ada tabiat ini. Semoga ramai yang sedar selepas ini.

Dr Ezairy M.Sallih
Doktor telinga anda
Ramai yang bertanya saya, perlu ke telinga kita ni dikorek dan dibersihkan sendiri di rumah?

Jawapannya tidak perlu.

Apa yang perlu dibuat?

Anda hanya perlu dapatkan pemeriksaan telinga bersama doktor. Kami akan lakukan pemeriksaan dan beritahu bahawa telinga anda perlu dicuci di hospital atau klinik, atau boleh dirawat dengan ubat titis sahaja.

Ear wax, cerumen atau lilin telinga yang cuba dibuang itu ada fungsinya sendiri. Apa fungsi cerumen ini?


“Mama Telah Pergi Dahulu, Kami Akan Menyusul Kemudian Mama..”Bacaan Talkin Buat Mama Tercinta, Raih Lebih 7,000 Tontonan & Ramai Turut Bersedih!

Kehilangan seseorang cukup disayangi tentunya begitu berat dan menyakitkan dirasakan, apatah lagi insan tersebut adalah ibu yang telah banyak menabur dan berkorban untuk membesarkan kita.

Benar, setiap yang hidup pasti akan mati. Bagi kita orang Islam, hanya tiga amalan yang akan dibawa sebagai bekalan untuk bertemu Allah swt, iaitu ilmu yang bermanfaat, sedekah jariah dan doa anak yang soleh.

Baru-baru ini sebuah video bacaan talkin yang dibacakan oleh seorang anak muda buat mamanya, cukup menjentik hati netezin hingga turut berasa sayu.

“Ingatlah bahawasanya mama sekarang sedang tinggal di alam barzah.”

Mengetahui lanjut, mStar ada berkongsi tentang keluarga ini.

Menurut Nur Faezah Mohd Ariffin, 42 mendedahkan siapa pemuda yang membaca talqin di dalam video tersebut, iaitu adik lelakinya Muhammad Neezam Mohd Ariffin,35. Video tersebut dirakam ketika pengebumian ibunya, Azizah Romli, 65 yang meninggal dunia pada Jumaat terakhir sebelum Ramadan.

“Talqin dibaca oleh adik kelima saya yang merupakan seorang ustaz kelulusan Universiti Al-Azhar. Kami 12 beradik tidak dapat menahan perasaan sedih apabila dia membacakan untuk mama kami sendiri.

“Sebelum ini kalau orang baca talqin tak ada sebut mama pun.Tapi bila adik sebut mama tu terasa sayu sangat, rasa macam kita pun bakal menyusul ke sana.

“Kami tak sanga yang mama akan pergi kerana dia tidak mempunyai sebarang penyakit kronik. Cuma dua tiga hari sebelum itu mama ada cakap pada adik, mama tidak ada sesuatu pun di dunia ini yang memberatkan untuk mama pergi. Mama dah berlapang dada. Katanya sambil menambah jenazah dikebumikan di Jitra, Kedah.

Tambah anak sulung itu, segala pengurusan jenazah dilakukan oleh mereka 12 beradik bersama ayah tercinta.

Menurut wanita yang mesra disapa Faezah itu, dia tambah pilu apabila hasrat ibunya untuk khatam al-Quran sebelum Ramadan tahun ini tidak kesampaian.

“Mama tinggal lagi 12 juzuk untuk khatam, tetapi dia tidak sempat nak habiskan dan ditakdirkan dijempur Ilahi pada Jumaat lalu, hanya empat hari sebelum umat Islam mula berpuasa.

“Ia seperti mama tinggalkan 12 juzuk itu untuk kami adik beradik selesaikan. Jadi 12 juzuk terakhir itu dibaca bersama-sama kami adik beradik ketika mama tenat sebelum dia menghembuskan nafas terakhir,” ujarnya.

Menurut Faezah, pemergian ibunya tentu sekali membuatkan kehadiran Ramadan tahun ini ternyata berbeza berbanding tahun-tahun sebelumnya.

Malah katanya, hatinya terasa kosong memandangkan ini kali pertama berpuasa tanpa ibu tercinta.

“Kalau kita seorang diri memang terasalah sikit. Tapi bila berkumpul 12 beradik, terisi sikit kekosongan itu.

“Kami sekeluraga memang reda dengan pemergian mama dan bersyukur kerana perjalanan mama dipermudahkan Allah,” Katanya yang berasasl dari Kedah.

Saksikan juga video Medic Keluarga ini untuk ketahui punca kemerosotan tulang & otot serta tips pemakanan yang baik.


“Terima Kasih Allah Tumpangkan ‘Anak Syurga’ Ini Dalam Rahimku, Walau Hanya Seketika.” Fasha Sandha Keguguran, Netizen Titip Doa

Kegembiraan pasangan ini bakal menyambut anak pertama mereka bertukar duka. Dalam satu perkongsian, pelakon popular, Fasha Sandha memberitahu bahawa dia baru sahaja keguguran.

Berita tersebut dikongsikan menerusi laman instagramnya dengan memuatkan sekeping gambar. Mengakui diri terlalu lasak dan banyak bergerak sehingga terlupa dirinya sedang berbadan dua.

“Ibu mintak maaf suamiku tercinta , Rayfal dan Jemyma sayang. Sebelum cuti beraya, doktor dah pesan,untuk banyakkan berehat, jangan terlalu lasak2.

‘Ibu tak dengar cakap doktor untuk jangan banyak bergerak masa raya ni, ibu naik turun keretapi, naik turun kapal terbang, jalan laju2 , buat kerja ,sampai selalu terlupa ada baby kecil dalam perut ibu.

“Ibu terlalu aktif sampai lupa kandungan awal ibu perlukan ibu banyak berehat. Ibu tau ibu bukanlah ibu yang terbaik ?.

Sambil berterima kasih atas doa semua, Fasha memberitahu bahawa dirinya keguguran.

Berita tersebut turut mendapat reaksi netizen yang rata-rata melahirkan rasa simpati. Dalam masa yang sama menitipkan doa semoga pasangan ini terus tabah.

Sabar dengan ujian

Belum ada rezeki

Rakan artis melahirkan rasa simpati


“Orang Kata Mula- Mula Kahwin Memang Semuanya Indah, Tapi…” – Diana Danielle Kongsi Momen 7 Tahun Hidup Bersama Farid Kamil

Pelakon Diana Danielle dalam satu perkongsian meluahkan rasa syukur kerana selama tujuh tahun mendirikan rumah tangga bersama aktor Farid Kamil hidupnya sentiasa bahagia.

Menurut Diana dia rasa sangat menakjubkan apabila perasaan sayangnya terhadap suaminya dizahirkan secara semula jadi.

People say “mula-mula kahwin memang semuanya indah”, but alhamdulillah 7 tahun being married to you masih banyak yg terasa indah indah belaka. ‘

Demikian antara bait-bait luahan perasaannya  menerusi akaun Instagram miliknya.

Menerusi perkongsian itu dia memuat naik foto dia dan suami ketika majlis pernikahan mereka.
Entri tersebut mendapat perhatian pengikutnya yang rata-rata mendoakan kebahagian mereka.

Pasangan ini bernikah pada 12 November 2012 dan mereka dikurniakan sepasang cahaya mata Muhammad dan Nur Aurora


“Jangan Cari Pasal, Ida Tengah Sarat.” Jarang Bergambar Bersama, Bonda Rozita Beri ‘Hint’ Rumah Tangga Aliff Syukri & Isteri Bermasalah?

Baru-baru ini pasangan merpati sejoli ini jarang dilihat bergambar bersama. bahkan, dalam video yang di ambil Dato Seri Aliff Syukri tidak lagi kelihatan isterinya.

Ini menyebabkan ada yang berasa hairan dan membuat andaian bahawa pasangan ini tengah berkrisis namun mereka mengambil pendekatan tidak menghebohkannya.

Apatah lagi, dalam setiap perkongsian suami isteri ini, pasti dapat membaca sendiri seperti ada yang tidak kena antara mereka berdua. Datin Seri Shahida Abdul Rashid, kerap meluahkan rasa sedih dan tiada gambar bersama sekeluarga sejak kebelakangan ini.

Malah Dato Seri Aliff Syukri juga dilihat jarang bergambar atau memuat naik cerita bersama isterinya.

Namun, perkongsian terbaru Bonda Rozita Ibrahim jelas menunjukkan anak menantunya berkrisis.

Anak sayang , menantu sy sayng..Keduanya anak sy ..Aduhai ujian Allah ginilah jd Mak..Ujian balik haji namanya
.
Anak senang sy jauhkan diri.. anak susah sy datang.. .hidup ni x lepas ujian Allah hantarkan pd manusia ..dr org keliling, keluarga, harta benda.. kesihatan , rupa paras juga ujian ” sy sgt jaga hati dn niat dn pesan pd anak2 HATI2 jaga hati dn iman waktu dlm kesenangan ”

.
Susah senang berbalik kpd Allah sahaja kerana islam itu ialah pendamaian dn jawaban pd kesulitan “ sbb tu Mak cakap anak2 kuatkan pegangan agama” .
Malam tadi kri ajak sy shooting “oh abg kosmetik”.. dia marah dgn ida sbb ida bayk tingkah ( sy faham dia sarat dn tersinggung dgn kri) Sbb Ida x nk shooting.. sy kata dgn kri, jgn buat hal cari pasal biarkan ida yg tgh sarat mengandung.. tlg hormati dia..”
.
Sy ckp dgn kri lagi, kalau kamu nak mak shooting dlm “ oh abg kosmetik” dgn 1 syarat.. “ko kena izinkan mak bercakap benda yg betul sahaja x ada yg tipu.. Mak xkan cakap benda tipu hormati prinsip Mak , yg tua dah nk mati pun ( sy hanya akn cakap benda benar saja) dn mak x kan nak yg yg drama2..sy tak suka

.
supaya ada pembelajaran dn ilmu dari setiap apa yg mak sampaikan.. mak dh tua syukri.. mak x kuasa nk layan ko semata2 layan glamour ko , tanpa pengisian ilmu..”
.
Bila dia setuju dgn syarat sy baru sy nk shooting .. bkn tujuan sy nk membela kebaikan anak sy ataupun menutup keburukannya.. dia tetap ada kebaikan dn masih banyak keburukan..
.
Manusia x pernah lepas dgn ke khilafan.. maka sbgai ibu sy sentiasa menyokong yg mana baik dn sentiasa menentang kpd perkara yg salah di sisi islam..

Semoga yang baik-baik saja buat Dato Seri Aliff Syukri dan isterinya, Datin Seri Shahida yang kini sedang sarang mengandung.


Walau Rumah Sewa Dapur Tetap Kemas, Hanya Guna Rak Ajer Susun Barang. Sedap Mata Memandang!

Semua wanita inginkan dapur yang cantik! Maklumlah disitulah tempat kaum wanita menyediakan hidangan buat keluarga. Dapur kemas tentu bertambah mood memasak.

Apabila ruang dapur dalam keadaan selesa dengan susun atur yang kemas, sudah tentu mudah untuk melakukan kerja-kerja memasak. Malah dapur dalam keadaan bersih dan cantik tentu sedap mata memandang.

Apabila memasuki dapur yang susun atur peralatan dan barang memasak mudah dicapai, urusan memasak pun cepat.

Namun, tidak bermakna dapur yang cantik perlu barang yang berjenama, ia tidak benar. Barangan yang murah mampu memberi impak yang superb jika pandai membuat pilihan  betul yang mampu memberi impak pandangan yang menyegarkan mata dan hati.

Begitu dengan perkongsian wanita ini, susun atur dapurnya memang kemas dan cantik. Biarpun hanya menggunakan rak secara terbuka tanpa kabinet dapurnya tetap kemas.

Ikuti perkongsiannya.

Orang cakap kalau dapur cantik mesti jarang masak. Sis pulak kalau dapur buruk lagi sis tak teringin nak masak. Kita decor ce comel ni nak bagi aura rajin masak dan rajin kemas lah. It works for me. Mmg sis jadi rajin masuk ke dapoq dah skang. Rajin kemas. Cuci lepas masak. Sebab sayang barang dah comel kalau tak jaga terus jadi huduhkan.
Macam tu lah sis push diri sis nih utk jadi lebih rajin

Cantik  pinky-pinky.

“Saya nak share hasil kemas rak dapur. Rumah sewa. Hanya mampu guna rak ja semua. Rak ikea hyllis saya cat ke warna putih, dah 4 tahun guna hyllis neh. Lama-lama guna material dia pun jadi tak best dah. Pastu kotor. So sy cat lain supaya boleh la masuk dengan decor barang pink nih.

Rak ni kira daily use. Pinggan mangkuk cawan yang diaplay pun daily use. So bagi saya tak ada lah berhabuk mana. Rak tu ja kot yang berhabuk.

Menarik idea puan Idzyan ni. Boleh jadi inspirasi untuk mengemas rumah hujung minggu ni.


Ibu Ni Koma Selepas Jantung Terhenti Ketika Lahirkan Anak Ketiga.

Seorang ibu rela mempertaruhkan nyawanya hanya untuk kehidupan si anak. Ketika melahirkan, pelbagai komplikasi boleh terjadi sama ada menerusi kelahiran normal mahupun pembedahan. Bolehlah diibaratkan nyawa seorang ibu dihujung tanduk, setiap detik dan saat yang dilalui ketika bersalin dalam keadaan bahaya dan serba sulit demi kelahiran zuriat yang tercinta. Nyata cukup besar pengorbanan wanita bergelar ibu.

Berkongsi kisah duka daripada seorang suami dan bapa kepada tiga anak, berkata isterinya, Nurul Azhani Abu Hassan @ Hussain, 35, yang juga guru Kelas al-Quran dan Fardhu Ain (KAFA) memerlukan penjagaan rapi dan perlu diberikan susu melalui tiub setiap tiga jam dan membuang kahak secara kerap.

“Keadaan ini terjadi selepas melahirkan anak kami secara pembedahan, isteri saya pengsan dan koma hingga kini, menyebabkan saya terpaksa berhenti kerja demi menjaganya dan anak-anak sepenuh masa,” kata Muhammad Shazuan Md Saad, 36.

Beliau berkata sebagaimana memetik kenyataan di Berita Harian, setiap pagi menjadi rutin harian dia menguruskan anak-anak berusia 11, sembilan termasuk anak bongsu mereka yang berusia tiga bulan yang dinamakan Muhammad Zakuan Adha.

Pengsan & Jantung Terhenti 30 Minit

“Selepas lahirkan anak menerusi pembedahan di Hospital Sultan Abdul Halim (HSAH) Sungai Petani, isteri saya pengsan dan jantungnya terhenti selama setengah jam sebelum disahkan koma oleh doktor, dia langsung tidak dapat melihat atau mendukung anak yang dilahirkan.

Katanya, saudara mara serta jiran banyak membantu meringankan kerja-kerja menguruskan anak-anak termasuk mereka sudi menjaga Muhammad Zakuan Adha secara bergilir-gilir.

“Kakak kepada isteri saya banyak membantu saya sekeluarga selepas isteri saya koma, selain itu jiran saya yang dikenali sebagai Mak Lang Jah bersama anaknya turut membantu menjaga anak saya.

“Saya masih menumpang tinggal di rumah mentua saya, ibu mentua saya Maimunah Ahmad, 75, tidak dapat berjalan kerana masalah saraf, saya dan isteri yang menjaganya sebelum ini,” katanya.

Wan berkata, isterinya perlu minum susu khas yang berharga RM50 untuk satu tin dan menggunakan lampin pakai buang.

Katanya, elaun sebagai siak sebanyak RM700 sebulan, digunakan untuk persekolahan anak-anak dan membeli susu serta lampin pakai buang untuk anak bongsunya.

Manakala katanya, wang untuk membeli tiub, ubat-ubatan, susu dan lampin pakai buang adalah hasil sumbangan saudara mara dan kenalan.

“Pihak hospital ada bekalkan kira-kira 60 tin susu cukup untuk keperluan dua bulan isteri saya, selepas ini saya perlu beli sendiri, setiap hari sebanyak satu tin susu perlu diberikan kepada isteri saya, ini bermakna untuk susu sahaja saya perlu ada RM1500 sebulan belum termasuk lampin pakai buang sebanyak RM200 sebulan.

“Saya juga perlu menyewa ambulans setiap kali isteri saya ada janji temu dengan doktor di hospital, seperti bulan lepas saya perlu bayar sewa ambulan sebanyak RM400 untuk bawa isteri saya ke HSAH, Sungai Petani, tidak lama lagi ke Hospital Sik dan bulan November ke HSAH semula,” katanya.

Jika Sedar Akan Hilang Ingatan

Wan berkata, dia juga terpaksa melupakan hasrat untuk membina rumah baharu mereka ketika ini kerana hilang sumber pendapatan selain perlu menjaga anak-anak dan isteri.

“Doktor kata sekiranya isteri saya mampu sedar kembali, dia mungkin akan hilang ingatan dan tidak mengenali kami, bagaimanapun saya serahkan semuanya kepada Allah, saya hanya mampu berdoa,” katanya.

Bagi orang ramai yang ingin membantu Muhammad Shazuan, dia boleh dihubungi menerusi nombor telefon 0193523308 atau menerusi akaun nombor BSN (0211541000051668).

Sumber : Kosmo & Berita Harian


Patutlah Telefon Cepat Rosak, Rupanya Salah Cas. Elak Guna 4 Cara Ni Baru Tak Ada Masalah.

Kini telefon bagaikan ‘nyawa’ buat kita. Hilang alat komunikasi ini habis data peribadi termasuk ‘password’ bank dan maklumat penting lain. Bahkan ada yang menjadikan smartphone ini sebagai medium untuk bekerja.

Ia bagaikan ‘robot’ peribadi bergerak untuk kita. Namun selalunya akibat penggunaan ‘over load’ menyebabkan ia kerap kehabisan bateri telefon.

Namun akibat kesalahan ketika mengecas telefon mengakibatkan daya tahan bateri menjadi kurang dan mudah rosak.

Nak tahu empat kesalahan itu, ikuti lanjut perkongsian ini.

4 kesalahan ketika cas telefon

1. Guna Pengecas Sembarangan

Walaupun tempat pengecasan pada telefon pintar masa kini lebih universal, ianya tidak bermakna anda perlu sesuka hati menggunakan sebarang pengecas. Setiap telefon memiliki pengecas yang mempunyai spesifikasi tersendiri khususnya kapasiti kuasa dan arus yang kuat. Jika memakai pengecas yang tidak sepadan dengan spesifikasi telefon boleh mengurangkan prestasi bateri telefon pintar anda.

2. Terlalu Bergantung Pada Power Bank

Rata-rata, masyarakat dunia hari ini memiliki power bank masing-masing. Power bank dilihat sebagai satu penyelesaian yang praktikal kerana kita semua boleh melakukan proses pengecasan telefon di mana jua berada. Namun, apabila kerap menggunakannya untuk mengecas semula telefon pastinya mendatangkan kemudaratan kepada hayat bateri telefon anda.

Alasannya, power bank yang mudah alih atau portable lebih beri siko untuk mengalirkan kuasa yang tidak stabil berbanding ketika mengecas dengan tenaga elektrik secara langsung. Aliran kuasa yang tidak stabil ini menjadikan hayat bateri semakin berkurangan.

3. Mengisi Bateri Lebih Lama Dari Waktu Yang Diperlukan

Masih lupa untuk mencabut plag pengecas apabila telefon pintar dicas sepenuhnya? Seelok-eloknya anda tidak mengamalkan kebiasan ini! Meskipun telefon pintar masa kini dilengkapi dengan overcharge protection yang secara automatik menghentikan proses pengecasan ketika bateri penuh, telefon yang terlalu lama dicas tetap berpotensi mengalami penurunan prestasi bateri.

Untuk mengekalkan prestasi, anda tidak perlu mengecas bateri sehingga 100 peratus. Bahkan, bateri telefon berada dalam keadaan optimun apabila mencapai kapasiti 40 hingga 80 peratus.

4. Tidak Segera Mengecas Telefon

Kalau nak tahu, salah satu punca kenapa hayat bateri tidak tahan lama disebabkan kebiasaan kita menggunakan telefon pintar sehingga bateri habis sepenuhnya. Seandainya anda menggunakan telefon sehingga kehabisan bateri serta tidak segera mengecasnya semula, sel-sel asas pada bateri akan mengalami saturation atau ketepuan.

Natijahnya, s31-se1 ma ti dalam bateri akan berkumpul akhirnya membuat bateri tidak sihat dan mengurangkan prestasinya. Justeru, anda disyorkan untuk menyegerakan mengecas telefon apabila beteri berada diparas 15 hingga 35 peratus.

Sumber: akakpesan.com via dnews


”Dapat Suami Baik, Ikhlas Jaga & Setia Itu Pun Satu Nikmat Rezeki Allah Bagi.”  Luahan Hati Suami Elyana Bikin Ramai Sebak!

Membaca kisah selebriti Elyana yang kental melawan penyakit kanser cukup menyentuh hati. Bahkan semangatnya yang kuat dan tidak kenal erti putus asa sehingga disahkan bebas dari penyakit tersebut cukup dikagumi ramai.

Bukan sahaja pelantun lagu Diriku Tapak Sulaiman, bahkan suaminya, Khairul yang sentiasa di sisi menjadi inspirasi buat semua. Rata-rata memuji akan pengorbanan Elyana serta suami selama 10 tahun mengharungi dugaan tersebut.

Bukan calang-calang orang yang mampu bertahan apatah lagi terpaksa melawan penyakit yang cukup digeruni ramai. Namun pasangan ini membuktikan tiada yang mustahil jika sudah ditetapkan oleh Sang Pencipta.

Dalam satu perkongsian menerusi Media Hiburan baru-baru ini, Khairul mengakui, segala yang dilakukan adalah  kerana  terlalu sayangkan Elyana. Malah, itu adalah janjinya yang diungkapkan ketika akad nikah mereka dahulu yang mana akan terus menyayangi isterinya itu.

Sementelah dalam hidupnya  cuma ada Elyana dan anak-anak sahaja memandangkan kedua ibu bapanya juga sudah tiada.

Mendengar ucapan suaminya yang tulus itu membuatkan Elyana yang berada disisi tersenyum bahagia. Apa lagi yang diperlukan oleh seorang isteri selain daripada kasih sayang dan perhatian daripada seorang bernama suami.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Asyik Tak Cukup Duit Nak Beri Pada Isteri, Coretan Lelaki Ini Boleh Jadi Iktibar Untuk Dapat Rezeki Yang Berkat.

Jangan buat main hal duit belanja isteri, nanti boleh jejas keberkatan rezeki. Nampak biasa aje jika tak bagi tapi ia akan buat duit suami sentiasa sentiasa tak cukup.

Sebagaimana perkongsian ini, akan menjadi iktibar buat kita semua.

Dulu saya sentiasa rasa tak cukup untuk beri duit belanja kepada isteri. Banyak benda perlu selesaikan dulu. Hutang kena bayar, bil kena bayar, barang dapur dan barang rumah kena beli. Akhirnya baki cukup-cukup sahaja. Tiada pun bahagian isteri.
Tapi lama kelamaan saya sedar. Dia jadi tak cukup sebab saya letak keutamaan memberi duit belanja kepada isteri itu di tempat yang terakhir.

UTAMAKAN ISTERI

Jadi, saya mula ubah. Saya bagi bahagian isteri dahulu. Yang lain saya buat selepas itu. Cukup pulak. Magik sungguh.
Sebenarnya bukan magik pun. Tapi keberkatan rezeki yang kita dapat tu. Sebab saya sentiasa percaya, apa juga rezeki yang saya dapat ini ada bahagian isteri saya. Sebab, tanpa dia di sisi membantu, menyokong, menggembirakan dan mempermudahkan urusan saya, saya takkan dapat rezeki yang saya dapat sekarang.
Isteri yang tidak mempunyai pendapatan sendiri, pendapatan dia patut datang dari suami. Bayangkanlah, pembantu rumah pun kita kena bayar, inikan pula isteri sendiri.
Cuba fikir satu benda ni sahaja. Isteri yang tiada pekerjaan, tiada bisnes, menjadi suri rumah sepenuh masa, menjaga rumah, menjaga anak, menjaga makan pakai semua ahli keluarga tapi tidak ada langsung pendapatan. Dapat tak rasa sesaknya kehidupan seperti itu?

Kalau masa di luar, nak beli apa suami bagi. Bagus macam tu. Tapi duit di tangan langsung tiada. Tak banyak, sikit pun jadilah. Isteri perlu ada kuasa membeli sendiri apa yang dia inginkan. Bukannya setiap masa perlu melalui suami.
Kalau jadi apa-apa pada suami bagimana? Jika sudah buat hibah atau rumah dan kereta dah habis bayar, lainlah ceritanya. Kalau tak cakna langsung bab tu? Terkontang-kantinglah si isteri nanti.
Pasanglah niat dari sekarang untuk beri duit bulanan secara konsisten kepada isteri. Kalau masih rasa berat, mulalah dengan RM50 dahulu. Lama-kelamaan amaun tu akan naik dengan sendirinya. In Shaa Allah.
Yang penting, tukarkan tangga keutamaan untuk memberi duit belanja kepada isteri dari kedudukan yang bawah kepada yang teratas.
Saya bukan nak menghasut, saya nak mendetikkan sesuatu je. Mungkin selama ni tak terfikir benda macam ni. Harap janganlah salah faham. Ini untuk kebaikan.
Kalau berat hati nak bagi tunai, bagilah dalam bentuk Hibah. Hubungi saya untuk realisasikan Hibah buat yang tersayang. Sebulan lima puluh ringgit je pun ada.

Sumber: Akhtar Syamir


Enot Patah Kaki & Lutut Retak Akibat Jatuh Di Bilik Air. Mohon Didoakan Segera Sembuh!

Malang tidak berbau, semoga pelakon Enot atau nama sebenarnya Alliza Abdullah, 44 diberikan kesembuhan.

“Alhamdulilah dari tengahari tadi jatuh bilik air sampai ni baru dapat keluar..dah nasib nak buat macam mana..dugaan Allah bagi aku masih boleh tersenyum lagi..tq Allah atas dugaan ini.. Doakan saya cepat sembuh k semua.. tempurung lutut pecah dan patah.  Dugaan bulan birthday.”

Begitulah perkongsian Enot di akaun tiktok miliknya, Enot7813 yang telah menarik perhatian peminatnya dan warganet. Bahkan Kak Rara juga turut berkongsi berita ini di insta storynya dan memohon orang ramai mendoakan agar Enot cepat sembuh.

Terjatuh Bilik Tidur

Akibat terjatuh dalam bilik air di kediaman pada petang Isnin, pelakon Enot terpaksa dikejarkan ke Hospital Melaka selepas tidak boleh berjalan.

Jelas Enot, pada awalnya dia tidak merasakan kesan jatuh itu tidak serius tetapi terpaksa mendapatkan bantuan ambulans apabila dia mula terasa sakit pada bahagian tulang belakang ini sebagaimana memetik perkongsian di facebook artis Malaysia.

ARTIKEL MENARIK

“Saya dan kejadian jatuh bilik air ini dah biasa berlaku, cuma kali ini kesannya agak teruk sikit sebab terkena pada bahagian lutut. Mulanya saya hanya pergi ke klinik berdekatan tetapi disebabkan sakit bertambah teruk termasuk di bahagian pinggang dan belakang badan, saya terus menghubungi ambulans,” katanya yang turut berkongsi video dia menerima rawatan di hospital berkenaan.

Disebabkan kejadian tersebut, Enot memberitahu kaki kanannya patah selain tempurung lututnya retak. Bukan itu sahaja, pemeriksaan doktor turut mendapati tulang belakangnya mempunyai masalah dan separuh kaki kanannya disimen.

“Doktor periksa tulang termasuk tulang belakang sebab saya memang ada masalah di bahagian itu sejak sekian lama. Sekarang ini doktor hanya simen separuh kaki pada bahagian yang patah.

“Selepas dirawat saya sendiri minta untuk balik rumah… lebih senang duduk berehat di rumah. Jika sakit berlarutan dalam tempoh beberapa hari ini mungkin perlu melakukan pembedahan,” tuturnya.

Pindah Di Melaka

Memaklumkan sudah berpindah ke Melaka sejak beberapa minggu lalu untuk mencari angin baharu dalam perniagaan, Enot memberitahu meskipun tinggal di luar Kuala Lumpur, dia bagaimanapun tetap aktif dalam bidang seni dan sedia menerima tawaran berlakon sekiranya ada.

“Saya sengaja pindah Melaka nak rasa persekitaran baru. Kata orang tak salah kalau kita berhijrah jika tempat lama itu dah rasa tak best. Walaupun tinggal di Melaka, saya masih tetap berlakon.

“Kalau ada tawaran tiada masalah untuk ke Kuala Lumpur… bukan jatuh sangat. Mungkin kejadian jatuh ini sebagai tanda pengenalan di tempat baru,” ujarnya.


Takutnya Dengar Stroke! Wajib Ikuti Penjelasan Dr Ni, Cara Nak Elak Serangan Penyakit Ni. Take Note Semua!

Strok atau juga disebut angin ahmar sering berlaku sekarang. Ia juga tidak disangka. Seorang sahabat saya mendapat major stroke dan meninggal dunia pada usia 45 tahun. Sementara seorang lain hanya mendapat stroke ringan, tetapi serangan stroke berulang selepas tiga tahun, dan akhirnya beliau pergi buat selamanya.

ELAKKAN RISIKO MENDAPAT STROKE

Ia bermula dengan gaya hidup yang tidak sihat yang telah diamalkan oleh pesakit bertahun-tahun. Stroke berlaku bukan berpunca dari sesuatu yang kita lakukan semalam. Itu hanyalah punca secara kebetulan.
Gaya Hidup yang tidak sihat menyebabkan saluran darah ‘pecah’ dan pendarahan berlaku di dalam otak atau terdapat darah beku yang menghalang darah untuk sampai ke otak.
Akhirnya pesakit stroke tidak dapat menggerakkan sebahagian anggota tubuh, muka menjadi senget dan tidak dapat bercakap dengan sempurna. Mereka tidak dapat menjalankan keshidupan yang sempurna, dan terlantar. Mereka perlu dibantu untuk meneruskan rutin hidup seperti untuk mandi, makan dan berpakaian.
Kajian yang dilakukan di Eropah menunjukkan jika kita berhenti merokok dan arak, di samping menjaga pemakanan, melakukan pergerakan fizikal, cukup tidur dan dapat mengawal stress dengan baik, ia dapat mengurangkan risiko mendapat stroke, terutama di kalangan pesakit diabetes dan hipertensi, yang berumur 60 tahun ke atas.

Kesimpulan, ada beberapa faktor yang perlu dilakukan.
1. Kawal tekanan darah tinggi
2. Berhenti merokok dan minuman beralkohol
3. Kawal paras ‘kolesterol jahat’
4. Kawal paras gula darah .
5. Lakukan pergerakan fizikal semampunya
6. Dapatkan cukup tidur dan rehat
7, Kawal stress dengan baik
8. Tambahkan makanan bernutrisi
Kajian mendapati seseorang yang mengambil lebih banyak buah-buahan dan sayur-sayuran dalam pemakanan seharian mereka akan menurunkan risiko mendapat penyakit strok.
Ambil minyak sihat seperti minyak zaitun dan ikan berminyak mengandungi Omega 3. Pesakit yang telah diserang strok lebih baik jika mengambil ikan setiap hari atau mengamalkan makanan tambahan Omega 3. Mengambil makanan tambahan vitamin E dan C juga boleh membantu mempercepatkan pemulihan pesakit strok.
Penjagaan kesihatan secara holistik dapat menurunkan risiko mendapat serangan stroke. Ia juga menghindarkan kita mendapat stroke, insya-Allah.


“Ustaz Madi Dah Masuk…” Tular Isu Saman Mydin, Kapsyen Pelakon Azhan Rani Bikin Netizen Terhibur

Tular isu Caprice saman Mydin, ekoran itu ramai yang memuat naik perkongsian mengenai isu berkaitan dengan mereka.

Dalam pada itu, pelakon Azhan Rani turut memberi respon dengan memuat naik perkongsiannya mengenai isu itu.

Dalam nada seloroh, pelakon yang juga terkenal dengan gelaran ‘Ustaz Madi’  turut memuatkan kapsyen penuh makna.

Dia juga turut berkongsi beberapa gambarnya digunakan oleh Caprice yang dipaparkan di dalam instagram.

Kelihatan wajahnya dengan watak ‘Ustaz Madi’ digunakan oleh selebriti itu dengan kata-kata sindiran yang tidak sedap dengar.

Apa yang menarik perhatian, kapsyen pelakon itu membuatkan netizen terhibur.


“Pak Cik Pusingkan Selipar, Supaya Isteri Mudah Nak Pakai..” Deep Perkongsian Ni, Bersama Ambil Pengajaran!

Biasanya peristiwa yang berlaku di depan mata boleh dijadikan asbab untuk kita mengambil pengajaran dan sekali gus menjadikan diri kita berubah menjadi lebih baik. Ini sebagaimana perkongsian daripada Muhammad Yusof tentang pengalamannya dipertemukan dengan sepasang suami isteri yang berusia di sebuah masjid.

Kisah yang cuba disampaikan nampak ringkas namun tidak semua suami mampu memberi ruang waktu me time berkualiti sepertimana pakcik ini. Untuk itu, jom kita selami apa yang cuba dikongsikan oleh lelaki ini.

Ini perkongsiannya.

Hari tu aku solat Subuh dekat sebuah masjid. Aku ada kursus luar sebenarnya, hari tu.

Habis-habis solat aku duduk kejap kat kerusi depan pintu keluar masjid sambil main henset. Habis semua jemaah keluar, ada sorang pak cik keluar lepas tu dia duduk sebelah aku. Dia tegur aku, bagi salam dan mungkin pak cik ni jenis mesra alam then cepat je kami bersembang walaupun baru jumpa pagi tu. Tak jadi aku nak masuk kereta sebab layan dia sembang.

Ada jemaah yang keluar tegur pak cik ni ‘Assalamualaikum cikgu..’. Aku tanya-tanya, rupanya dia cikgu tapi dia dah beberapa tahun pencen.

Tengah-tengah sembang, dia tengok jam. Tiba-tiba dia bangun dan pergi kat pintu keluar masjid. Aku tengok dia pusingkan sepasang selipar. Pelik juga aku. Lepas tu dia datang balik kat aku.

Aku yang naif ni terus la tanya dia ‘Kenapa dengan selipar tu pak cik?’.

Dia jawab ‘Oh tu selipar isteri pak cik. Pak cik pusingkan supaya dia mudah nak pakai selipar tu tak payah dia nak pusing-pusing, terus je sarung..’

Aku rasa dah agak lama juga aku dengan pak cik ni duduk berbual tapi isteri dia tak keluar-keluar lagi.

So aku pun saje la tanya dia ‘Lama jugak ye isteri pak cik solat?’

Jawapan pak cik ni buat aku terkesan.

‘Biasa la dik. Pak cik memang suruh dia lama sikit duduk masjid ni. Habiskan wirid dulu, habiskan baca surah al-Waqiah dulu, lepas tu nak sambung baca Al-Quran ke, zikir ke, takpe, bacalah pak cik bagitau kat dia. Setiap hari lepas pak cik siap-siap semua, pak cik biasa tunggu dia kat sini..’

Allahu. Aku rasa pak cik dan mak cik ni adalah pasangan ahli Syurga yang Tuhan nak aku belajar daripada dorang pagi-pagi ni.

Aku selalu terfikir bahawa ‘me time’ isteri ni ialah kita just bagi duit then biar isteri keluar jalan-jalan, shopping ataupun bawak dia pergi urut. Jadi dengan buat benda-benda ni kita rasa isteri kita dah cukup dah release segala tension dorang, tapi sebenarnya aku tersilap.

‘Me time’ yang terbaik ialah biar isteri ada ‘quality time’ dengan Tuhan dia. Bila yang paling utama ni dah settle, InsyaAllah Allah akan permudahkan untuk membuka segala pintu kebahagiaan, pintu rezeki, pintu kesihatan nak jaga keluarga, yang selama ini kita nak kecapi sebagai pasangan suami dan isteri.

Kadang-kadang suamikan, bila isteri keluar lambat solat kat rnr atau stesyen minyak mulalah suami nak buat muka, siap marah ‘kenapa lama sangat!’ padahal time solatlah si isteri nak rilek-rilek kejap, tunggu giliran dapat telekung dan masa itulah si isteri nak dapat ‘quality time’ dengan Tuhan dia.

Ingat suami, bagilah ruang dan peluang untuk dorang dapat ‘masa berharga’ ni. Bukan sekadar ‘masa berharga’ tak jaga suami atau anak je.

Lepas tu, aku tengok isteri pak cik tu berjalan ke arah kami berdua. Nampak nur melimpah muka bersih jernih mak cik tu, sejernih muka suaminya.

Pak cik tadi bila nampak isterinya terus bagitau aku nak mintak diri dulu pergi sarapan kat kedai dekat-dekat situ.

Allah, Allah.

Pagi itu Allah ajar aku dan aku rasa aku kena kongsi cerita ini dengan korang semua.

Semoga kita jadi pasangan yang membahagiakan pasangan masing-masing, dunia dan akhirat.

‘Ya Allah ya Tuhan kami, anugerahkanlah kepada kami isteri-isteri kami dan keturunan kami sebagai penyenang hati(kami), dan jadikanlah kami imam bagi orang-orang yang bertakwa..’

Amin.
.


“Biar Orang Pandang Kita Seolah Serba Serbi Tak Cukup, Tapi Hakikatnya Kita Ni Mampu.” Deep Perkongsian Bapa Ini

Dad, kita ni miskin ke?” tanya Altamis sebelum turun ke taska.

“Kenapa tanya soalan tu?” saya tersenyum, sambil masukkan selipar di kakinya.

“Kawan-kawan bagitau kalau naik motosikal, adik ni miskin.” jawabnya sambil menunjuk skuter kesayangan aku yang sudah berusia 9 tahun.

“Altamis tahu miskin tu apa?” saya cuba uji apa yang dia tahu tentang kemiskinan.

“Erm. Orang miskin tak cukup makan, tidur bawah jambatan, tak mandi. Pakaian koyak macam Hulk.” jawabnya sambil berkerut dahi. Nak dapat kepastian agaknya.

“Miskin macam kita?” haa soalan bertaraf KBAT saya tanya pada anak nombor dua ni.

“Tak. Adik makan banyak, ada katil, selalu mandi, baju tak koyak.” jawabnya lancar. Di rumah, kami bahasakan Altamis dengan panggilan adik.

“Haa tahu pun. Ingat, motosikal bukan tanda orang tu miskin. Kadang-kadang orang berkereta pun pening sebab dah masuk 3 bulan tak bayar bank. Tunggu masa kereta kena tarik. Skuter daddy dah habis bayar lama dah.”

“Daddy tak kaya lagi, masih perlu bekerja untuk bayar rumah, beli pampers adik, beli makanan.” jawab saya sambil pasang helmet kuning, Bumblebee.

“Okay dad. Faham.” mungkin dia keliru dengan definisi kemiskinan lepas kawannya bagitau miskin sebab naik motosikal. Itu je.

Moral of story, anak ibarat kain putih. Kita sebagai ibu bapa yang corakkannya. Daddy tak miskin dan tak juga kaya. Yang sedang-sedang saja.

Sebenarnya, jawapan saya adalah perkataan sama yang keluar dari mulut ayah tahun 90an dulu. Exactly situasi kawan-kawan gelak sebab ayah hantar pakai motosikal Honda Fame je ke sekolah.

Bak kata isteri, rupa aku seperti anak orang miskin tapi anak aku anak orang kaya. Dan katanya, dia kahwin dengan anak orang miskin tapi anaknya ada ayah orang kaya. Huhu, deep ni!

Mungkin sebab saya tak kedekut dengan keperluan dan pelajaran anak-anak. Sebab tu sekali sekala tak salah hadiahkan juga iron steam, pakaian cantik atau apa-apa yang isteri sukakan. Mereka pun berhak dapat hadiah dari kita.

Tak perlu ada emosi negatif kalau tengok orang hadiahkan isteri sesuatu. Cuba ingat balik teks khutbah nikah yang Tok kadi baca sebelum kahwin. Ni tak, yang di ingat cuma gaya ko celebrate lepas lafaz akad je.

Yang penting, sedekah berterusan, simpanan mantap dan tak perlu berhutang dengan orang.

Biar orang pandang kita seolah serba serbi tak cukup tapi hakikatnya kita ni mampu. Lebih elok begitu, dari mereka fikirkan kita ada segalanya. Susah jugak macam tu. Begitulah.


Dr Pakar ENT Ni Bagi Tips Apa Kena Buat Bila Tercekik Tulang. Kena Ambil Tahu!

Jika sebelum ini kita biasa dengar petua-petua tertentu yang berkaitan untuk menghilangkan tulang yang tersekat ditekak, ada yang berkesan dan tidak kurang juga seakan tidak berhasil untuk melegakan sakit akibat tercekik tulang.

Oleh itu, apa kata kita dengar nasihat daripada doktor pakar untuk meyakinkan lagi tindakan yang sewajarnya perlu diambil bila berdepan dengan situasi tercekik tulang. Nak tahu apakah tipsnya itu, hal ini dikongsikan oleh Dr Nik Hisyam, jom semak.

Siapa pernah tercekik tulang? Sakit kan? Siapa yang belum.. janganlah dok mintak pulak ye . Nauzubillah….

Macam-macam petua orang dulu-dulu. Betul tak?
Contohnya: Bomoh tulang, telan nasi putih, minum air garam, makan pisang, makan kacang dan banyak lagi.

Selama 15 Tahun saya di bidang ENT ni, amat banyak kes tercekik tulang yang telah saya rawat. Alhamdulillah semua selamat dan sembuh.

Hari ini, mari saya kongsikan TIPS Kalau anda atau ahli Keluarga dan kenalan anda terkena “Tercekik Tulang”. Tak kisahlah tulang ikan ke, tulang ayam ke, tulang lembu or kambing ke….sama aje tipsnya…

Apakah TIPS NYA??

1. Jangan Panik

Okay, bila tercekik:

a) Sila berhenti makan walaupun makanan tu sedap atau mahal macam mana sekalipun…

b) Jangan cuba jolok-jolok dengan jari sebab takut tulang tu lagi tertusuk ke dalam dan menyukarkan doktor untuk kenal pasti lokasi sebenar tempat tulang itu terlekat.

c) Cari family or kawan bawa ke Klinik Pakar ENT yang berdekatan pada hari itu juga/segera

2. Jangan tunggu seminggu atau tulang tu hilang sendiri. Sebab tulang tak akan hilang

Pergilah ke hospital dengan segera, kalau tunggu lama-lama, takut bernanah atau tulang pindah ke tempat lain (migration).

Jangan main-main, tulang ni boleh berjalan tau! Ada yang tercucuk masuk ke kelenjar thyroid, paru-paru, pembuluh darah. Lagi parah! (Ini kisah benar, bukan main-main)

So kalau telan nasi atau pisang kemungkinan tulang tu tercucuk makin dalam (Nauzubillah..)

3. Jumpa Dr Pakar ENT

Ala.. tak nak susahkan Dr Pakar.. tercekik tulang sahaja.. tak nak lah!

a) Kenapa perlu jumpa ENT?
Kami perlu cari tulang ikan tersebut. Jika tulang terlekat pada bahagian atas tekak (kawasan tonsil) In shaa allah boleh terus cabut di klinik sahaja.

Jika tidak:
-perlu lakukan x-ray
-kami perlu guna scope/kamera kecil untuk tarik tulang tu keluar dan scope tu hanya ada di klinik ENT.

Selalunya bergantung kepada keadaan perlu atau tidak antibiotik dan ubat tahan sakit.

4. Selesai.. boleh sambung makan balik. insyaAllah.

Lepas ni, saya akan kongsikan pula tanda-tanda dan perasaan bila tercekik tulang..
In shaa Allah..

Semoga perkongsian ini mendapat manfaat bersama.

Dr Nik Hisyam
Doktor Pakar Resdung, Sinus dan Tekak Anda
SALAM Shah Alam Specialist Hospital
Seksyen 19, Shah Alam


“Ada Terima Mesej Minat Dan Suka Dengar Suara Cikgu.” Ustazah Ini Kongsi Antara Cabaran PdPR Kepada Pendidik.

Sudah tentu ada cabarannya bila sesi pembelajaran di lakukan di rumah atau PdPR.

Bukan ibu bapa aje yang hadapi kekangan, begitu juga guru. Begitulah yang dipaparkan oleh seorang pendidikan ini yang bergelar ustazah menerusi facebook miliknya, Ustazah Aminah Mat Yusoff.

Beliau menjelaskan bahawa pendidik perlu bersabar dengan pendidikan normal baharu ini termasuk pasangan guru.

Pasangan cikgu kena bersedia

1. Tersenyum sendiri melihat keletah cikgu semasa PdPR. Bukan untuk murid sekolah sahaja, malah orang awampun turut sama menadah ilmu. Sebab itu.. Bila memberi dan menyampaikan, niatkan Allah panjang jadi jariah. Bahasa kita susun cantik2, biar orang nampak indahnya seni menyampai ilmu.

2. Suami atau isteri cikgu kena faham.. Pasangan kalian tidak selapang dulu, banyak berkurung dalam bilik buat rakaman, kadang tu pegang Phone dari pagi sampai malam, melihat dan menyemak hasil kerja murid.

3. Cikgu dulu nak keluar baru pakai lawa-lawa, berhias cantik2. Sekarang nie cikgu kena hati-hati, walaupun duk umah satu dunia boleh lihat dan tengok cikgu live. Hias diri secara islami, jangan dedah sangat barang kemas dilengan dan jari. Takut yang melihat iri hati tanpa kita sedari.

4. Dulu cikgu glamour kat sekolah ja, peminatnya hanya murid. Sekarang berbeza, ada yang terima mesej minat dan suka dengar suara cikgu. Pasangan cikgu, jangan cepat melatah.. Banyakkan bersabar dan anggaplah itu ujian dari Allah. Didik hati dan sentiasa berdoa agar usaha cikgu dirahmati.

Jadi cikgu makin mencabar.. Pasangan cikgu jangan pula rasa tercabar

Sumber: Aminah Mat Yusoff


Bolehkah Jus Menyebabkan Diabetes. Ikuti Penjelasan Doktor Ini.

Kajian terbaru yang dilakukan para santis dari Harvard T.H Chan School of Public Health, Boston, Amerika Syarikat, mendapati bahawa pengambilan jus buah (walaupun ia buah yang segar) jika secara berlebihan boleh menyebabkan peningkatan risiko penyakit diabetes.

Sebelum ini, kita mengetahui hanya minuman yang ditambah gula seperti teh tarik atau air bergas didapati menjadi punca kepada penyakit diabetes. Namun penemuan terbaru ini sangat mengejutkan kerana jus buah-buahan dikatakan sebagai minuman yang segar dan banyak khasiat.

Dalam kajian yang diterbitkan dalam journal Diabetes Care ini, menyebutkan bahawa jus buah-buahan juga boleh meningkatkan risiko penyakit diabetes.

Menurut Dr Jean Philippe Drouin-Chartier, ketua bagi saintis yang terlibat dalam kajian ini memberitahu bahawa minuman manis, termasuk jus buah segar boleh menyebabkan penyakit diabetes. Sebaiknya kita menggantinya dengan minuman yang lebih sihat seperti air putih, dan teh atau dan kopi tanpa gula.

SELAMAT AMBIL JUS
Beberapa fakta yang perlu ketahui untuk kita selamat mengambil jus buah-buahan ini.

1. Pengambilan jus buah-buahan boleh diambil dengan syarat serat buah-buahan ini tidak dipisahkan bersama dengan jusnya. Perbuatan mengasingkan serat dari jusnya akan meningkatkan kadar penyerapan gula ke dalam darah.
.
2. Tidak mengambil jus buah-buahan secara berlebihan. Bagi kanak-kanak yang berusia kurang dari 6 tahun, American Academy of Pediatrics menyarankan hanya mengambil jus buah-buahan sebanyak 100 hingga 170 gram setiap hari. Sementara kanak-kanak yang berusia 7 hingga 18 tahun, boleh mengambil antara 200 hingga 350 gram dalam sehari. Bagi orang dewasa, pengambilan jus buah-buahan tidak melebihi 2-3 gelas dalam sehari.

3. Tidak menambah gula dalam jus buah-buahan itu yang akan meningkatkan tahap karbohidrat dan kalori dalam minuman itu.

4. Tidak minum jus buah-buahan di waktu pagi ketika perut kosong jika kita alahan terhadap buah tersebut, sebagai contoh jus nenas yang mungkin akan menyebabkan rasa kembung perut.

5. Tidak menyimpan jus buah-buahan yang telah disiapkan terlalu dalam dalam peti sejuk. Sebaiknya menghabiskan jus tersebut dalam masa 4 jam setelah disiapkan.

6. Beberapa jenis buah seperti mangga, alvokado, nangka, atau durian mempunyai tahap karbohidrat yang tinggi. Seeloknya jus buah-buahan yang tinggi karbohidratnya tidak diambil bersama dengan makanan yang berat, contohnya makan tenghari.

Saya sendiri berpendapat bahawaa pengambilan jus buah-buahan tidak akan berbahaya jika diambil dengan sederhana dan tidak memisahkan jus dari seratnya. Pengambilan jus buah-buahan secara berlebihan terutama jus buah-buahan yang mempunyai nilai karbohidrat yang tinggi sudah tentu memberikan kemudaratan kepada peminumannya terutama pesakit diabetes.

Semoga bermanfaat.

Sumber: Dr Zubaidi

#HealthDrZubaidi


Jangan Buat Main Khasiat Jus Lemon. Baca Dan Hadam.

Perahan lemon yang dicampurkan dengan gula prang atau madu ke dalam air suam dapat memberikan banyak manfaat kepada badan anda dalam banyak cara, termasuk membantu untuk menurunkan berat badan, meningkatkan penghadaman dan membekalkan vitamin C.

Perahkan jus lemon sebanyak satu sudu besar, tambahkan setengah sudu gula perang atau madu dan dibancuh dalam segelas air suam. Sebagai pilihan boleh menambah secubit serbuk kayu manis atau secubit halia.

Ini akan meningkatkan keupayaan tubuh untuk menyerap nutrien. Penyerapan nutrien yang lemah boleh menyebabkan kita berasa lapar, walaupun sebenarnya kita baru saja makan.

Air lemon dapat membersihkan sistem penghadaman, membaiki fungsi buah pinggang dan organ hati daripada bahan buangan dan toksin.

Kedua-dua kombinasi lemon dan air dapat mengurangkan kandungan lemak yang baru di makan. Oleh itu sangat baik setelah selesai memakan makanan yang banyak lemak.
Jus lemon menyediakan jumlah Vitamin C yang tinggi. Satu biji limau memberikan 30.7 mg vitamin C, berbanding dengan jumlah harian yang disyorkan ialah 75 mg bagi wanita dan 90 mg untuk lelaki oleh USDA.

Mereka yang mengambil lebih banyak vitamin C mempunyai sistem pencernaan yang lebih cekap kerana ia meningkatkan keasidan dalam sistem pencernaan.

Vitamin C dalam jus lemon juga meningkatkan sistem tahan, membantu mencegah penyakit jantung koronari, dan mengurangkan risiko anda untuk strok , dan gout. Ia juga adalah antioksidan yang boleh membantu mengurangkan risiko mendapat penyakit kanser.

Sumber: FB Dr Zubaidi Hj Ahmad


Lahir Pagi Jumaat, Rebecca Nur Al-Islam Selamat Bersalin Bayi Lelaki. Lengkap Anak Ke-9!

Pelakon dan usahawan, Datin Rebecca Nur Al-Islam selamat bersalin pagi tadi pada jam 8.30 pagi di sebuah hospital swasta di Kuala Lumpur.

Berita gembira itu dikongsikan sendiri olehnya menerusi sebuah hantaran di laman Instagram miliknya.

“Alhamdulillah di pagi Jumaat yang penuh Barakah hari ini pada tarikh #12052023
pada pukul 8.30 pagi tadi saya telah melahirkan anak lelaki saya dalam keadaan pembedahan.

“Syukur kepada Allah SWT semuanya berjalan dengan baik 🙏🏻🥹 Bayi lelaki saya dilahirKan 38 minggu lebih dengan seberat 2.71kg dan tingginya 34cm.” tulisnya di ruangan kapsyen.

Dalam pada itu, Rebecca yang lebih mesra disapa sebagai Mummy Becca sempat mengucap syukur dan mengucapkan terima kasih kepada semua yang banyak menitipkan doa buatnya dan bayi.

“Syukur Ya Rabbi 🥹🙏🏻Mummy Becca ingin mengucapkan terima kasih kepada anda semua yang banyak menitipkan DOA untuk mummy dan baby ,terima kasih Allah sahaja yang dapat membalasnya.

“Terima kasih kepada suami tercinta dari awal pregnant sampai la hari ini bersalin sentiasa setia bersama menemani MUMMYBECCA🙏🏻🤍🥹😘 thank you papa.

“Thank you juga buat ibuku ,doamu tiada Hijab, tembus ke langit, thank you datang Ma, dan Sentiasa mendoakan anak-anak Mu🤍🫠” tambahnya.

Terdahulu, Rebecca berkahwin dengan Datuk Nur Azam Sulaiman pada 2011 dan dikurniakan lima anak iaitu Nor Anggun Raverra, 11, Nor Anggerik Renesmee, 10, Nor Aliff Al- Raffael, 7, Nor Ahmed Al- Reaggan, 4, dan Nor Aurora Riana, 4.

Selain itu, dia juga memiliki seorang anak angkat Nor Adam Daniel, 15, serta dua anak tiri yang masing-masing berusia 27 dan 20 tahun.


“Bila Kuah Tumpah Ke Nasi.” Suara Merdu Anak Liza Hanim Dapat Pujian Netizen

Ini namanya  ke mana tumpahnya kuah, kalau tidak ke nasi. Siapa sangka, nyanyian puteri sulung Liza Hanim telah menarik perhatian netizen yang menyifatkan suara, Marsya Qistina begitu merdu seperti ibunya.

Dalam pada itu, Liza Hanim turut melahirkan rasa bangga dengan kejayaan anak sulungnya bergelar juara dalam pertandingan yang diadakan di sekolahnya.

Bangga pada mu anakku

Dalam pada itu, peminat Liza Hanim menyatakan rasa kekaguman dengan kelunakan suara anak Liza Hanim.  Rata-rata memberikan komen bersetuju, suara anaknya merdu apabila mendendangkan lagi Tiada Lagi Tangisan, di sekolahnya.

Dah macam ibunya gaya nyanyian

That is a lot of soul

Sumber: Instagram Liza Hanim


“Rumah Arwah Sudirman Hanya Tinggal Tangga Batu…”-Warganet Luah Rasa Sedih!

“Sedih tengok dulu dan sekarang..saya rasa pernah terbaca majalah URTV dulu tapi tak ingat tahun bila dia pakai baju ni bergambar atas tangga..masa saya sek rendah rasanya tahun 1990 kot..ni urtv keluaran raya. Kalau dipulihkan kembali rumah nostalgia ni..alangkah bagus.”

Itu antara komen warganet susulan satu perkongsian yang memaparkan keadaan terkini rumah penyanyi, Allahyarham Datuk Sudirman Hj. Arshad.

Menerusi hantaran yang dimuat naik di Facebook ‘I Love Pahang, beberapa keping gambar yang dikongsikan menunjukkan keadaan terkini rumah bekas penghibur nombor satu Asia, terbiar dan dilhat amat menyedihkan.

Jika dahulu, rumah yang terletak di Kampung Tok Embun, Temerloh, Pahang itu sering dikunjungi peminat, rakan artis mahu pun wartawan, namun kini siapa sangka keadaannya hanya tinggal tangga batu sahaja.

Ketika hayat Sudirman, rumah berkonsepkan kampung itu sering dijadikan lokasi merakam kenangan.

Namun meninjau diruangan komen, warga Pahang sendiri berasa sedih melihat keadaan rumah tersebut yang terbiar begitu sahaja hingga semak samun.

” Beginilah keadaan terkini rumah Allahyarham Datuk Sudirman Haji Arshad di Kg Tok Embun, Temerloh, Pahang.

” Rumah ini ditinggalkan sepi sehingga dipenuhi belukar selepas musnah dalam satu kebakaran pada tahun 2008.

” Belum nampak sebarang usaha dari pihak berwajib untuk memulihara kembali rumah legenda seni tanah air ini,” catat warganet yang menyatakan kekesalan kerana rumah itu tidak dikawal selia dan dipelihara oleh pihak berwajib yang seolah-seolah Sudirman tidak pernah berjasa kepada negara.

Fakta Berkenaan Allahyarham Sudirman Yang Mungkin Ada Belum Tahu

-Tarikh 22 Februari setiap tahun menjadi detik pilu apabila negara kita kehilangan sebutir permata bergelar Datuk Sudirman Haji Arshad.

-Sudirman terkenal dengan julukan The Singing Laywer punya keperibadian yang disenangi oleh semua, terutama peminat Allahyarham.

-Dilahirkan di Pahang pada 25 Mei 1954. Nama Sudirman diilhamkan oleh nama seorang pahlawan Indonesia, Soedirman.

-Nama manja/panggilannya adalah Cokman dan merupakan anak bongsu dari 6 adik beradik.

-Penyanyi pertama Malaysia memenangi anugerah Penghibur Terbaik Asia dalam pertandingan Anugerah Muzik Popular Asia pertama yang berlangsung di Dewan Royal Albert, London pada 19 Mac 1989.

-Merupakan graduan undang-undang dari Fakulti Undang-Undang Universiti Malaya. Beliau diiktiraf sebagai peguam pada tahun 1984 namun memilih nyanyian sebagai kerjayanya.

-Lagu One Thousand Million Smile dirakamkan dan dipasarkan di Eropah. Rakaman lagu tersebut dijalankan di studio Abbey Road dan dipilih sebagai lagu Tema Malaysia semasa Hari PBB.

-Pernah menyanyikan lagu yang ditujukan khas buat Allahyrham Saloma berjudul ‘Mama’.

-Beliau meninggalkan lagu ‘Salam Terakhir’ dan ‘ Dari Jauh Ku Pohon Maaf’ yang meninggalkan kesan yang sangat dalam terhadap peminat.

-Beliau juga seorang usahawan, menghasilkan minuman ringan jenama ‘SUDI’ serta membuka kedai menjual rangkaian cenderamata jenamanya sendiri.

-Johan Bintang RTM ini telah meninggalkan momen hebat dengan mengadakan Konsert percuma di Jalan Chow Kit pada 14 April 1986 dengan dihadiri lebih 100 ribu pengunjung. Kejayaan konsert tersebut tercatat dalam Malaysia Book of Records.

-Sudirman pernah dilabel sebagai seorang ikon fesyen kerana menjadi penyanyi yang memberanikan diri memakai sepasang pakaian Melayu lengkap satu warna dengan songkok. Ertinya kalau pakaian Melayu itu berwarna biru, songkoknya juga berwarna biru.

-Mendirikan rumh tangga dengan Kamariah Jamaluddin ataupun Kay yang merupakan cinta pertamanya pada 14 Februari 1981.

-Sudirman pernah memberitahu rakan karibnya, pelakon dan penyanyi Noor Kumalasari, bahawa Kay adalah cinta pertama dan terakhirnya.  Oleh kerana itu, apabila mereka berpisah 3 tahun selepas mendirikan rumh tangga atas alasan tiada persefahaman, menurut Noor Kumalasari ia memberi impak hebat kepada sahabat baiknya itu.

-Cerita Noor Kumalasari lagi, hanya selepas 2-3 tahun selepas perceraian, barulah Sudirman menaggalkan cincin perkahwinannya.

-Sudirman meninggI dunia pada tarikh 22 Februari 1992, pukul 4 pagi pada usia 37 tahun. Allahyarham disemadikan di Temerloh, Pahang. Kira-kira 2 ribu orang hadir memberi penghormatan terakhir kepada penyanyi kesayangan ramai itu.


“Biarlah Apa Orang Nak Kata.” Demi Kelangsungan Hidup, Penyanyi Shima ‘Teringin’  Tak Malu Buka Gerai Makan Tepi Jalan.

Demi kelangsungan  hidup dan menyara keluarga, penyanyi terkenal era 90 an, Shima atau nama sebenarnya Ku Nazhatul Shima Ku Kamarazzaman baru-baru ini mengambil langkah memulakan perniagaan nasi campur di tapak berdekatan rumahnya.

Tidak segan atau malu untuk berniaga, pelantun lagu Teringin ini membuka gerainya di Damansara Damai.

“Biarlah apa orang nak kata sekali pun. Mereka tak tahu nak mulakan bisnes ini pun perlukan modal. Tak perlu saya nak kongsikan jika ada masalah kewangan sekali pun.

“Bisnes ini adalah sebagai salah satu langkah menambah pendapatan. Hasrat untuk berniaga nasi campur sudah lama tapi kena cari tempat sesuai. Kebetulan tapak ini dekat dengan kawasan orang lalu-lalang.

Menurut Shima, gerai tersebut diberi nama ‘Warung Teringin’ yang diambil dari lagunya yang cukup hit dari dulu dan kini.

“Idea untuk memulakan perniagaan sudah lama difikirkan. Dahulu  sering masak untuk rakan-rakan dan mereka memberi sokongan untuk memulakan perniagaan. Namun kerana kekangan waktu niat tersebut tidak pernah menjadi.

“Cuma buat masa ini, jualan yang bermula jam 11 pagi hingga petang hanya untuk makanan dibawa pulang atau ‘tapau’. Bagi saya, apabila diberi ruang untuk berniaga pun saya sudah bersyukur,”ujar Shima yang mempunyai perancangan untuk membuka restoran suatu hari nanti.

Walaupun ini pengalaman pertama Shima berniaga, namun dia bersyukur kerana memperoleh kesempatan dan peluang untuk berniaga. Antara juadah yang disajikan termasuk asam pedas, asam rebus, goreng berlada, masak lemak cili api dan aneka masakan kampung lain.


Jika Hari-Hari Kita Masak Sedap Tapi Hakikatnya Ada Keluarga Menahan Lapar. Allahu Sebak Kisah Ini.

Ketika kita asyik ‘berperang’ tak ada idea nak masak. Malah ada yang kata, asyik masak hingga bajet dua bulan habis untuk sebulan PKP, berat badan naik dan seronok mencuba pelbagai resipi. Tahukah anda, diluar sana ada keluarga yang susah. Tiada pendapatan dan upah setelah tiada kerja ekoran KPK. Sesungguhnya mereka menahan lapar!

Berat mata memandang berat lagi bahu yang memikul, begitulah kisah yang dipaparkan menerusi FB, Taufiq Razif, sebagaimana sebuah keluarga itu tidak mempunyai pendapatan setelah tidak bekerja. Lebih menyedihkan, terpaksa memberikan anaknya susu pekat manis untuk menggantikan susu formula. Meruntun jiwa kisah ini.

Ikuti perkongsian ini.

Bergenang air mata saya bila si ayah kepada 3 beradik ni bagitahu yang dia terpaksa ‘tipu’ anak anaknya demi nyawa mereka.

Si bapa kepada 3 beradik ni kerjanya pemotong kayu. Pendapatan si bapa ni bergantung kepada jumlah kayu yang berjaya dipotong setiap hari. Kalau sehari tak bekerja, maka sehari la si bapa dan seisi keluarga kena berlapar.

Hari ni kiranya dah berbelas hari dah la si bapa ni tak bekerja sebab Perintah Kawalan Pergerakan ( PKP) ni kan.

Entah berapa hari la mereka berlapar sebab masa sampai je ke rumah mereka, mereka kata memang dah tak ada apa dah kat dapur.

ISTERI DALAM PANTANG

Lagi membuatkan saya sebak bila si bapa ni bagitahu isterinya tengah pantang dan baby yang tengah terbaring tu baru berumur sebulan dan kena masalah kuning yang lama baru baru ni. Mungkin Prolonged Jaundice la kot. Baru je keluar wad beberapa hari lalu.

Tapi yang paling buatkan saya tak dapat tahan perasaan sebak bila si bapa ni bagitahu sebab tak ada duit langsung, si bapa terpaksa bancuh susu tin untuk anak yang kedua ( yang tengah pegang kertas bertulis Dana Kecemasan Influencer Club tu )

Bila si anak tanya, si bapa kata “inilah susu yang awak selalu minum tu” . Padahal tu susu tin je. Sedihnya bila si bapa tu kata dia terpaksa ‘tipu’ anaknya sendiri sebab dah tak ada duit langsung dah untuk beli susu formula buat anaknya.

ADA YANG LAGI LEBIH SUSAH

Wahai sahabat sahabatku semuanya.
Di saat kita rasa kita lah manusia paling malang. Mungkin jualan kita jatuh. Mungkin bisnes kita lingkup. Mungkin kita rasa seluruh dunia seolah olah tak berpihak pada kita ketahuilah di luar masa masih ada ribuan orang lagi yang lebih teruk keadaannya daripada kita.

Tiba tiba saya jadi teringat pada satu Hadis Nabi ni. Ada Nabi ajar kita satu cara untuk tenang bila dalam kesempitan iaitu dengan cara melihat orang yang lebih susah daripada kita.

Rasulullah SAW bersabda yang bermaksud: “Lihatlah kepada orang yang lebih rendah daripada kamu dan janganlah kamu melihat kepada orang yang berada di atas kamu kerana yang demikian itu lebih patut bagi kamu supaya kamu tidak meremehkan nikmat Allah yang dianugerahkan kepada kamu.” (Riwayat Bukhari)

Betul lah, untuk rasa tenang ni memang kena sensitif dengan kesusahan orang lain di luar sana. Barulah kita rasa ” Ya Allah. Kecil rupanya ujian yang Engkau berikan padaku dibandingkan ujian yang Engkau beri pada yang lain “

Tolong sampaikan mesej ketenangan ni pada semua yang terlibat dengan PKP ini ya. Semoga Allah berikan kita semua ketenangan yang kita perlukan di saat semua orang sedang bergelut dengan masalah ekonomi dan kesusahan.

Sebak.